Adalet.az | İnsanlara həyat eşqi verən psixoloqun intiharı Adalet.az | İnsanlara həyat eşqi verən psixoloqun intiharı Adalet.az | Ədalət -\nİnsanlara həyat eşqi verən psixoloqun intiharı\n41679 | 2017-01-26 15:09\nve ötesinde hiç bir şey beklemeden,\nYaşamaq əlbəttə ki, heç də asan bir şey deyil. Ancaq insan yaşamağa tələsməli, yaşamaqdan zövq almalıdır. Həyatda gördüyümüz, rastlaşdığımız ən xırda detaldan belə içimizi sevgi ilə doldura bilərik. Amma, ancaq, lakin...\nDüşünün, uzun müddətdir ki, evdən küçəyə çıxmırsınız, dilxorsunuz, iştahnız da kəsilib. Hisləriniz qara rənglərlə boyanıb. Qərara gəlirsiniz və bir psixoloqun qəbuluna yazılırsınız...\nPsixoloq sizi danışdırır, dinləyir... Sizə həyatın gözəl tərəflərini, içinizdə olan müsbət tərəfləri danışır: tez-tez gəzin, uşaqlarla vaxt keçirin, futbol oynayın, musiqi dinləyin, şokolad yeyin, əylənin, yeni insanlarla tanış olun, rəqs edin və ilaxır.\nGün gəlir, siz depressiyadan çıxırsınız, psixoloqun köməyi sizi ipdən alır.\nHəftələr, aylar keçir və bir xəbər eşidirsiniz. Psixoloq intihar etdi! İnanmaq istəmir, yerinizdə dura bilmirsiziniz, əlləriniz üzünüzdə qalır.\nBu günlərdə Azərbaycanın tanınmış psixoloqu Dəyanət Rzayev intihar edərək, həyatına son qoydu. Xəbəri gecə oxudum və sözün həqiqi mənasında sarsıldım, yuxum ərşə çəkildi. Axı necə ola bilər, bir psixoloq həyatına son qoysun? O ki, insanlara həyat eşqi aşılayır? Suallar beynimi zəbt edirdi.\nYadıma bir filmdəki dialoq düşür.\nBir adam həkimin yanına gəlir:\n- Mən yaşamaq istəmirəm.\n- Nə danışırsan? Həyat çox gözəldi. Məsələn, mən dünən bir sirkə getdim, kloun məni xeyli əyləndirdi.\n- Həkim, həmin kloun mən idim.\nİndi Dəyanət Rzayev özünün içində baş verənləri pasiyentlərindən, xəstələrindən, ən əsası insanlardan gizlədirdi.\nƏn adi, ən xırda şeylərdən xoşbəxt olmaq... Bir şeirlə, bir uşaq təbəssüm ilə, bir çiçəklə inanın ki, çətin deyil. İnsan istəyərsə, beynindəki neqativ fikirləri kənara qoyarsa, içindəki sönən işığı yandırarsa, o zaman ən böyük çətinlik belə həll olunar.\nHəyatda hər nə baş veirirsə, lap zəlzələ olur, küçədə qalırıqsa belə yenə də yaşamalıyıq. Yaşamağı həyatımızın qayəsi etməli, içimizi sevgi ilə doldurmalıyıq!


Ucarda yeyilən dövlət pulları... - Bunun adına qarət deyərlər... |\nUcarda yeyilən dövlət pulları… – Bunun adına qarət deyərlər…\nİyul 10, 2019 | Baxış sayı: 1181\nAzərbaycan qanunvericiliyinə görə dövlət vəsaitlərinin xərclənməsi tender vasitəsi ilə həyata keçirilir. Ona görə də biz keçirilən tenderlərə nəzər saldıq. Elə ilk cəhdimizdə anomal və anormal tender alqı-satqıları ilə rastlaşdıq. Və açıq deyək ki, rastlaşdığımız mənzərə doğrudan şaşırdıcı idi.Keçək faktlara. Səhiyyə Nazirliyi Ucar Rayon Mərkəzi Xəstəxanasına bərk inventar alınması üçün 13 231 281 AZN (On üç milyon iki yüz otuz bir min iki yüz səksən bir manat) ayrılıb və tenderi “Köçəkli MK” adlı “20 manatlıq” bir şirkət qazanıb.\nBiz əvvəl Ucar Rayon Mərkəzi Xəstəxanasına dəftərxana və təsərrüfat malları alınması üçün 9 747 213 AZN (doqquz milyon yedi yüzqırx yeddi min iki yüz on üç manat) ayrılmasına inana bilmədik. Məntiqə uyğun deyildi. Və ona görə də rəqəmlərin arasında nöqtə, vergül axtardıq, amma təəssüf ki, tapa bilmədik. Və nə təsadüfdüsə, bu tenderi də “Köçəkli MK” şirkəti qazanıb.Məsələ ilə bağlı çox şaxəli nazirliklərin birinin tender komissyalarında iştirak edən bir nümayəndəsinin fikirlərini öyrəndik. Müsahibimiz 10 milyon manatlıq dəftərxana ləvəzimatının alınmasını imkansız adlandırdı və qeyd elədi ki, çalışdığı nazirliyin bütün yerli və mərkəzi qurumlarının illik dəftərxana ehtiyacı 300 min manatı aşmır.\nMaliyyə Nazirliyi tenderi təsdiq etdikdən sonra həmin xərcləmə gələn ilin büdcəsinə salınır. Tenderlərin elan olunmasından qalib elan olunma prossesinə qədər olan prosseslərə nəzarəti isə İqtisadiyyat Nazirliyi yanında Antiinhisar Siyasəti və İstehlakçıların Hüquqlarının Müdafiəsi Dövlət Xidməti həyata keçirir.Nəticə isə gördüyümüz kimi ortadadır. Nə Maliyyə Nazirliyi, nə İqtisadiyyat Nazirliyi, nə də Antiinhisar Siyasəti və İstehlakçıların Hüquqlarının Müdafiəsi Dövlət Xidməti Səhiyyə Nazirliyinin bu anomal xərcləməsini görməyib, ya da görə bilməyib…\nNövbəti araşdırmalarımızı da da anomal və anormal tenderlərlə həsr edəcəyik. Bizi izləməkdə davam edin. pia.az\n« 200 nəfəri aldadan iş adamı çıxış yolu axtarır – Şərurlu İsfəndiyarın adı daha bir işdə (Əvvəlki)\n(Sonraki) Pomidor niyə bahalaşıb? – Ekspert açıqlayır »


Qurban kəsərkən bunlara mütləq diqqət edin\n04:43 24 Sentyabr 2015\nSabah İslam dininin ən müqəddəs bayramı olan Qurban bayramı qeyd ediləcək. Bu bayramı digərlərindən fərqləndirən əsas cəhət odur ki, həmin gün imkanı olan şəxslər tərəfindən Qurbanlıq heyvanlar kəsilərək ehtiyacı olan insanlar arasında paylanılır.\nQurbanlıq heyvanı kəsərkən də bəzi qaydalara əməl etmək lazımdır.\n1. Heyvan kəsiləcəyi yerə incidilmədən gətirilməlidir.\n2. Başı qiblə istiqamətinə çevrilməlidir.\n3. Sol tərəfinə uzadılmalıdır.\n4. Əgər mümkündürsə hər qurban sahibi qurbanını özü kəsməli, imkanı və vaxtı yoxdursa, yaxud kəsə bilmirsə, başqasına vəkalət verib kəsdirməlidir.\n5. Qurbanlığı kəsənin müsəlman olması məqsədəuyğundur, amma heyvan yəhudi və xristianlara da kəsdirilə bilər. Çünki onlar əhli-kitab sayılır. Əhli-kitabın kəsdiyi isə yeyilə bilər.\n6. Qurbanın yiyəsi qurban kəsilərkən orada hazır olmalıdır.\nBu şərtlər yerinə yetirilməsə də qurban qəbul olunur, lakin bunlara əməl etmək ibadətin savabını daha da artırır.\nBıçaqla heyvanı kəsərkən "Bismillahi Allahu əkbər" deyilməlidir. Qurbanı vəkili kəsərsə, qurban sahibi də bu duanı təkrar edə bilər.\nQurbanlıq heyvanın qanı axıdılmalıdır. Camış, öküz, inək, qoyun və keçi cinsindən olan qurbanlıqlar yerə uzadılaraq çənələrinin altından kəsilir. Dəvə isə ayaq üstə sol qabaq ayağı bağlanaraq sinəsinin üstündən kəsilir. Heyvanı kəsərkən əvvəlcə boğazının iki tərəfindəki şah damarları, yem və yemək borusu kəsilir və qanın axması üçün bir müddət gözlənilir.\nHeyvana əziyyət verməmək məqsədilə onu elektrik cərəyanı ilə öldürmək olmaz, ancaq heyvanı bayıldıb sonra kəsmək olar. Çünki bayılan heyvan ölmür. Həyatı davam edir, ancaq kəsiləndən sonra qanı axır və ölür.\nQurban kəsənin bu ibadətinin qəbula keçməsi üçün qurbanlıq heyvanla və bu heyvanın kəsilməsiylə əlaqəli bəzi şərtləri yerinə yetirməlidir. Bunlar aşağıdakılardır:\n1. Qoyun, keçi, inək, öküz, camış və dəvə qurbanlıq heyvan kimi kəsilə bilər. Toyuq, qaz, ördək, xoruz, dəvəquşu, ceyran, maral və s. heyvanlar qurbanlıq sayılmır. Qurbanlıq heyvanların erkək və ya dişi olmasının, rənginin ağ, qara və s. olmasının heç bir fərqi yoxdur. Qoyun və keçini ancaq bir nəfər kəsə bilər. Yığışıb pul qoyub qoç, keçi və qoyun alıb qurban kəsmək olmaz. Ancaq yeddi nəfəri keçməmək şərtiylə yığışıb inək, öküz, camış, dəvə almaq və həmin adamların adından qurban kəsmək olar.\n2. Qoyun və keçi cinsindən olan heyvanlar bir yaşını keçəndən sonra qurban kəsilə bilər. Ancaq bəzi İslam alimləri qoyunun kilosunun bir yaşında olan qoyuna uyğun gələrsə, altı ayı tamam olan quzunun qurban kəsilə biləcəyini bildirirlər. İnəyin, öküzün və camışın iki yaşı, dəvənin isə beş yaşı tamam olandan sonra kəsilə bilər.\n3. Qurban edilən heyvan sağlam olmalı, orqanları yerində olmalıdır. Xəstəliyi, zəifliyi, bəzi orqanları əksik olan heyvanı qurban kəsmək olmaz. Məsələn, bir və ya iki gözü kor, qulaqları və buynuzları kökündən kəsilmiş, dili kəsik, dişlərinin hamısı, yaxud çoxu tökülmüş, quyruğu və döşləri kəsik olan heyvanlardan qurbanlıq olmaz. Ancaq heyvanın doğuşdan buynuzsuz, çəpgöz, topal, dəli, bir az xəstə, bir qulağı deşilmiş, yaxud cırılmış olması bu heyvanın qurban kəsilməsinə mane deyil. Qoyunun daha kök və ləzzətli olması məqsədilə doğulanda quyruğunun bir qisminin, yaxud hamısının kəsilməsi nöqsan sayılmır.\n4. Qurban müəyyən edilmiş vaxt ərzində kəsilməlidir. Qurbanı bayramın ilk üç günündə, yəni bayram namazının qılınmasından sonra kəsmək olar. Ancaq qurbanı bayramın birinci günü kəsmək daha yaxşıdır.\n5. Qurbanlığın ibadət məqsədi ilə kəsilməsi şərtdir. Qurani-Kərimdə qurban kəsilən heyvanların ətlərinin və qanlarının yox, bu ibadəti yerinə yetirən müsəlmanın niyyətinin Allaha çatacağı bildirilir ("Həcc" surəsi, 22/17). Qurbanı digər heyvanlardan ayıran da budur. Niyyətdə əsas olan qəlbin niyyətidir. Dillə deyilməsə də olar.\nBir adam tək özü kəsmək üçün böyük baş heyvan alandan sonra buna ən çox 6 nəfəri şərik qəbul edə bilər.\nQurban Qurbanovun səlahiyyətləri açıqlandı\nQurban bayramında 6 nəfər ölüb - Yol qəzalarında\nQurban bayramından sonrakı Bakının vəziyyəti\nQurbanlıq qoyunlardan qazandığı 1 milyon pulu yandı\nQurban kəsilən heyvanlara əzab verənlər cərimə olunacaq


14 fevral Azərbaycan Televiziyasının yarandığı gündür » Qafqazinform.az\nŞərqdə ilk televiziya 1956-cı ildə məhz ölkəmizdə fəaliyyətə başlayıb. Ötən 63 il ərzində Azərbaycanda televiziya yayım şəbəkəsi qurulub, ən müasir standartlara əsaslanan rəqəmli televiziya yayım vericiləri istismara verilib.\nSəhər-musiqi informasiya proqramı isə televiziyanın ən uzunömürlü verilişilərindəndir. Düz 30 ilə yaxındır ki, tamaşaçılar sabahlarını bu verilişlə açırlar.\n2010-cu ildə isə Azərbaycan Televiziyasının nəzdində ziyalıların və sənətçilərin çoxdankı arzusu olan “Mədəniyyət” kanalı ilk dəfə tamaşaçıların görüşünə gəlib. İndi “Mədəniyyət” kanalı Azərbaycan mədəniyyətini dünya mədəniyyətinin tərkib hissəsi kimi təbliğ edir, dünya mədəniyyətinin incilərini isə Azərbaycan tamaşaçılarına çatdırır.\nSon illər Teleradionun həyatında baş verənlər də dövlətin bu sahəyə qayğının nəticəsidir. İndi bu sərvət müasirliyi özündə ehtiva edən, 3 peyklə dünyaya yayımlanaraq yüksək “əyarlı” peşəkar telekanala çevrilərək ən son texniki standartlara tam uyğunlaşıb.\nTürkiyədəki seçkilərdə növbəti dəfə qan töküldü - 18 yaralı var + Fotolar\nHərbi prokuror: "Casusluqda ittiham olunanların bir qisminin cinayət işi məhkəməyə göndərilib"\nAzərbaycan prezidenti Davosda “Neft və qaz sənayesi siyasəti üzrə liderlərin toplantısı” adlı sessiyada iştirak edib\nHərbi ekspert: “Paradda nümayiş etdiriləcək silah və hərbi texnikalar erməniləri daha da qorxuya salacaq”\nABŞ yenə dinc sakinləri hədəf aldı: 14 ölü


“Unibank”dan əsl sevgi hədiyyəsi\nBiznes və iqtisadiyyat xəbərləri 10 Fevral 2015 12:48 (UTC+04:00)\nƏn qiymətli və unudulmaz hədiyyə sevgi ilə verilən hədiyyədir. Bəs Siz dəyərinə böyük sevgi qatdığınız hədiyyəni etmisinizmi? Etməmisinizsə, Unibank-ın "Sevgililər günü" kampaniyası sizin arzularınızı reallaşdırmaq üçündür. Albalı Plus (Albalı) kartı ilə fərqli və gözəl hədiyyə ala bilərsiniz, həm də çox-çox sərfəli şərtlərlə.\nÇərşənbə axşamı bankdan Trend-ə daxil olan məlumata görə, fevralın 13-ü, 14-ü və 15-də Albalı Plus (Albalı) kartı ilə partnyor mağazalarda və ticarət mərkəzlərində 3 taksitdən yuxarı alış- veriş edənlər, dəyərini daha uzun müddətə- 14 ayadək ödəyə biləcəklər. Məsələn, müştəri taksiti 3 aylıq olan məhsulun dəyərini, 14 ay müddətinədək ödəyəcək. Üstəlik, Albalı Plus (Albalı) kart sahiblərini mağazalarda xüsusi endirimlər və hədiyyələr gözləyir. Albalı Plus (Albalı) kartın partnyorları olan İdeal, Sabina, Golden Rose , La parfumerie, Sel home, Agat R, İnglot, Flormar, Gulum, Swarovski və digər mağazalarda sevənlər üçün xüsusi kampaniyalar keçiriləck. Albalı Plus (Albalı) kartına sahib olan hər kəs bu hədiyyəli sevgililər günü kampaniyasından faydalana biləcək.\n"Alaves" "Atletiko"ya qalib gəldi


17 yaşlı oğlanı çayxanada bıçaqladılar » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » 17 yaşlı oğlanı çayxanada bıçaqladılar\n7-01-2016, 23:25 Yazar: Aydan Baxılıb: 146 Çap et\nGəncə sakini ağır xəsarətlərlə Şəhər Təcili Tibbi Yardım Xəstəxanasına gətirilib.\nMediaxeberleri.azxəbər verir ki, xəstəxanadan Kəpəz TV-yə (Region TV) verilən məlumata görə, şəhərin Mahrasa bağı massivində yaşayan 17 yaşlı Cavid Kazımova döş qəfəsinin sol hissəsinin daxilə keçən kəsilmiş-deşilmiş yarası diaqnozu qoyulub.\nƏməliyyat edilən zərərçəkənin vəziyyəti ağırdır. Yaralı xəstəxanaya yaxınları tərəfindən çatdırılıb. Onların sözlərinə görə, hadisə şəhər ərazisində yerləşən çayxanalardan birində mübahisə zəminində baş verib.\n13:17 "Dalağı və mədəaltı vəzinin quyruğu partlamışdı" - Ölən jurnalisti əməliyyat edən professor “Bu məsələdə heç bir həkim səhlənkarlığından söhbət gedə bilməz”. Bakıda bir qrup şəxs tərəfindən döyülərək ağır bədən xəsarətləri alan və 1 saylı Kliniki Tibbi Mərkəzdə dünyasını dəyişən jurnalist Rasim Əliyevin ölüm səbəbləri açıqlanıb. Mediaxeberleri.az xəbər verir ki, jurnalist Rasim


Nazir Fərid Qayıbov dünya çempionatındakı qəhrəmanları qarşıladı – Video | SuperSport\nƏsas səhifə Digər Nazir Fərid Qayıbov dünya çempionatındakı qəhrəmanları qarşıladı – Video\nSupersport.Az gənclər, idman naziri Fərid Qayıbovun Norveçin paytaxtı Oslo şəhərində keçirilən dünya çempionatında 3-cü yeri tutan yunan-Roma güləşi üzrə millimizi təbrik etdiyi məqamı videogörüntüyə alıb.\nBakıda Beynəlxalq Aeroportunda 1 qızıl, 1 gümüş və 2 bürünc medal qazanan yığmamızın qarşılanma mərasimi keçirilib.\nQeyd edək ki, Yunan-Roma güləşi üzrə millimiz baş məşqçi Aleksandr Tarakanov, böyük məşqçi Rövşən Bayramov və məşqçi Həsən Əliyevin rəhbərliyi altında uğurlu çıxış edib. Belə ki, yığmamız 1 qızıl, 1 gümüş və 2 bürünc medalla 107 xal toplayıb və komanda hesabında dünya üçüncüsü olub. Rusiya (152) birinci, İran (146) isə ikinci pillədə qərarlaşıb.\nBeləliklə, komandamız 6 illik fasilədən sonra DÇ-də ilk “3-lük”də qərarlaşıb. Bundan başqa, Azərbaycan yunan-Roma güləşi tarixində ilk dəfə DÇ-də 4 medal qazanıb ki, bu da rekord nəticədir.\nOsloda Rafiq Hüseynov (82 kq) qızıl, Sənan Süleymanov (77 kq) gümüş, Eldəniz Əzizli (55 kq) və Murad Məmmədov (60 kq) isə bürünc medal qazanıb.


Qrup sərgi: Vüsal Rəhim və Ramal Kazımov\n7 avqust > 2 sentyabr 2014\nYay tətilləri zamanı, YAY Qalereyası Mavi fon adlı Vüsal Rıhim və Ramal Kazımovun iştirakı ilə qrup sərgini təqdim edir.\nİdeyalıq, fərqli düşüncə, forma hissiyatı – bu əsas keyfiyyətlər Vüsal Rəhim və Ramal Kazımov yaradıcılıqlarını idarə edir. Gənc rəssamlardan hər biri Azərbaycanın müasir incəsənətinin müstəqilliyi və orijinallığı haqda fikir saxlayırlar.\nVüsal Rəhim – gənc rəssam olmaqla Azərbaycanın müasir incəsənətinin nümayəndəsidir. Öz əsərlərinə rəssam hər zaman dərin ideyalı məzmun, öz görmə bucağı altında həyati həqiqət bəxş etməyə çalışır.\nRəssam üçün ilham mənbəyi olan arxetipik obrazlar onun yaradıclığının mərkəzi mövzularından birinə çevrilib. Sərginin ekspozisiyasında Şaman silsiləsindən təqdim olunan tablolar ekssentrikdilər. Həqiqətin ümumiləşdirilmiş əksini konkret individuum formasında çatdırılması burada rəssamın əsas məqsədi qismində çıxış edir. Əlvan, canlı yaxlar, rəng ləkələri, bir rəngin digər rəngin üzərinə təzadlı vurulması bu işlərə yüksək ekspressiya hissi verir. Bu işlərin statik kompozisiya quruluşuna baxmayaraq, fiqurların xəttlərinin əyilməsi, danışan ritmik kolorit və mövzunun subyektiv açıqlanması onlara güclü daxili dinamika bəxş edir.\nHər bir əsərin onun müəllifinin avtoportreti olduğu kimi, Vüsalın Ölüm, Məhəbbət və Əzab, Canlı Əks əsərləri yaşanılmış dərin və səmimi həyat reallıqlarının nəticəsidir. Bu kətanların mücərrəd və öz spektrında geniş olan mövzusu dualistik və gərgindir.\nGənc rəssam Ramal Kazımovun əsərlərinin vacib aspekti istifadə olunan palitra və yaradılmış formanın bərabərhüquqlu ortaq olduqları bədii dialoqun yaradılmasıdır. Onun açıq rəngkarlığı sərt reallıqla korlanmayıb. Onun aksentləri dəqiqliklə vurulub.\nEkspozisiyaya daxil olan Göy fon, Balıqçı, Qızıl Balıq, Qapıçı tabloları rəssamın yaradıclığı üçün xarakterikdir. Ramalın işlərinə formaların avanqardist hiperbolizasiyası xasdır. Öz rəngkarlığında rəssam, qayda olaraq, aşağı rakursu sevir, bununla belə öz fiqurlarını tam hündürlükdə göstərməyə nail olur. Fiqurların fərqləndirici xüsusiyyəti kimi isə Ramalın personajlarını parçalayan, kifayyət qədər hiss olunan ağrı hissini qeyd etmək olar.


Tənha və nəhəng Hamlet – Arxiv fotoları\n04:27, 26 апреля Баку +11\n22 октября 2015 05:41 2 503 комментариев\nQəribədi. Hamlet Qurbanov uşaqlığımda ilk gördüyüm və marağımı çəkən aktyorlardan olsa da, sonralar oturub-durduğum, haqqında yazdığım sənət adamları arasında nədənsə o, yer almadı. Hərçənd, onun istedadı və fəaliyyəti daha böyük diqqətə layiq idi. Görünür, bu da taleyin növbəti ironiyası idi, aktyoru yalqız buraxmamışdı. Əslindəsə bəxt sarıdan yarımayan, həyatın sürprizlərindən qaçammayan Hamlet Qurbanovun yaşadığı ömür büsbütün yalqızlıq içində keçdi. Daim insanların, illah da, doğulandan dünyadan köçənədək onu özündən çox istəyən anası Gülxar Həsənovanın əhatəsində ola-ola tək qalmaq ürək ağrıdan həqiqətdi. Ancaq nə etməli, Hamlet sələflərindən "miras" qalmış zavallılıq taleyini yəqin beləcə yaşamalıymış.\nBəli, bütün zamanların böyük aktyorlarının oxşar bir cəhəti varsa, bu da onların tale payına düşən zavallılığıdı. Şekspirin məşhur qəhrəmanı, adaşı kimi krallığa layiq, di gəl, iddialı olmayan Hamlet. O istər sənət, istərsə də şəxsi həyatında nəyə iddialı idi ki? Heç nəyə. Cavabın qısalığına baxmayaraq, suallar, şərhlər, yozumlar uzun-uzadıdı. Axı o, kimiydi və nə istəyirdi? Hamlet Qurbanov özü fərqində olmasa da, dünən və bu gün təkrarsız istedadı və qəribəliyilə əksəriyyətin qəbul elədiyi sənətkar idi - bu faktdı. Ancaq generallıq potensialını bilə-bilə, duya-duya sənətin əsgəri (öz təbirincə desək "soldat" - S.E.), sıra nəfəri təki usanmadan xidmətdəydi bu sənətkar. Heç nəyə can atmadan, heç nə uğrunda çarpışmadan. Ətrafında dolaşan insanların demək olar, hamısı xalq artisti fəxri adı, dövlət mükafatı, ev, maşın əldə etmək üçün mübarizə apardıqları halda, Hamleti belə məsələlər zərrəcə düşündürmürdü. O, adaşı, faciə qəhrəmanı kimi bəşəri ideyalar yolunda vuruşmaqdan və özünü qurban verməkdən də uzaq idi. "Xaraktersiz xarakterəm" - bu formulu sənətkar vaxtilə teatrşünas alim Aydın Talıbzadəylə söhbətində öz təbiəti haqda söyləmişdi. Onu qəribə adam adlandıranlara cavabısa məncə, daha maraqlıdı: "Mən yaşayıram, mən dəyişirəm. Hər gün rollarım da dəyişir. Həyat nə verdisə, onu qəbul eləyirəm..."\nBəs həyat ona nə vermişdi? İstedad, zəhmətkeşlik, düzlük, yüksək alicənablıq və eyni zamanda atasızlıq, həmkarlarından gələn paxıllıq, məmurların əsirgəmədiyi biganəlik, illərin ağrı-acısı hesabına infarkt, anlaşılmaz mühitin yadigarı - pozulmuş nigah, yarımçıq ailəlik və s. Hamlet Qurbanov bütün bunları tək canına, cəmiyyət içində, ancaq ondan təcrid olunmuş halda yaşamağın şərtlərini müəyyənləşdirmişdi özü üçün. Kimsəylə paylaşmadan, həm mənəvi, həm də ömrünün son illərindəki cismani ağrı-acılarını ən yaxın insanlarına belə, yük eləmədən. Öz hücrəsinə çəkilmiş tənha krallar kimi. Bu tənhalıq onu xoflandırırdı da. Dünyasına baş vurmaq, hissiyatlarını, yaşantılarını oğurlamaq keçəcəkdi sanki kimlərinsə ürəyindən. Bundan qurtulmağın yolusa Hamletə görə işə düz gedib, düz gəlməkdən ibarət idi. Və görünür, elə bu səbəbdən sənətkar heç kimə qaynayıb-qarışmazdı. İşi-gücü, qayğıları, ürəyinə yatan, yatmayan nə vardısa, bircə adama da söyləməzdi. O, mövlanə Cəlaləddin Ruminin "ya olduğun kimi görün, ya da göründüyün kimi ol" tezisini qəbul elədiyindən həyatın gercəkliklərindən üzülürdü. İnsanlardan qaçması, onlara inamsızlığının kökündə də məhz mövlanənin düstur və tövsiyə kimi irəli sürdüyü fikrin həyatda öz yerini tutmaması dururdu.\nOtuz ildən artıq Hamlet Qurbanovla eyni teatrda çalışmış Rafiq Əzimov həmkarını xatırlayarkən sənətkarın kin-küdurətdən, qeybətdən uzaqlığını, uşaq kimi məsumluğunu xüsusi qeyd etdi: "Doğrudu, qapalı adamıydı, amma açıq-aşkar duyulurdu ki, son dərəcə həssas təbiətlidi. Haqsızlıq, qədir-qiymət verməmək onu sıxsa da, məğruruydu, nəinki vəzifəcə böyüklərə ağız açar, heç bu barədə kiminləsə danışmazdı da. Xeyir-şərdə iştirakıynan da seçilməzdi. Məsələn, mən, rəhmətlik Şahmar Ələkbərov, Həsən Məmmədov, Kamal Xudaverdiyev və başqaları bir-birimizin evinə qonaq gedərdik, toy-düyündə iştirak edərdik. Ancaq Hamleti belə yerlərdə gördüyüm yadıma gəlmir... Onun aktyor istedadına institut illərindən bələdiydim. Xatirimdədi, bizdən bir kurs yuxarı oxuyurdu. Bizim sənət müəllimimiz Məhərrəm Haşımovuydu, onlarınki Mehdi Məmmədov. Səhv eləmirəmsə, Nazim Hikmətin "Şöhrət və ya unudulan adam" əsərini diplom tamaşası kimi hazırlamışdılar. Doktor rolunu oynayırdı. Bundan bir müddət qabaq Akademik Dram Teatrında həmin əsərə Nəsir Sadıqzadə quruluş vermişdi. Doktor obrazını Həsənağa Salayev yaratmışdı. Təbii ki, yüksək ustalıqla. Sənətdə təzə-təzə addımlamağa başlayan Hamletin ifasısa bir başqa cür maraqlı alınmışdı".\nHamlet Qurbanovun Azərbaycan Dövlət Akademik Milli Dram Teatrının səhnəsində yaratdığı Səlim bəy ("Qaçaq Nəbi"), Şəkərlinski ("Kəndçi qızı"), Doktor Lalbyuz ("Dəli yığıncağı"), Udriya ("Adsız ulduz"), Şamxal ("Şəhərin yay günləri"), Əliqulu ("Əliqulu evlənir"), Karenin ("Canlı meyit"), Hacib ("Xəyyam"), Ferdinand ("Fırtına"), İbrahim xan ("Vaqif"), Ağahüseyn ("Büllur sarayda"), Şükür bəy ("Kimdir haqlı?"), kinofilmlərdə canlandırdığı Əbdüləli bəy ("Sevil"), Qıpçaq Məlik ("Dədə Qorqud"), Sədr ("Babamın babasının babası"), Dosent ("Bağ mövsümü"), Dəmirov ("Cin mikrorayonda"), Mirbağır ağa ("O dünyadan salam"), televiziya tamaşalarında oynadığı Nikoviç ("Nazirin xanımı"), Sadıxov ("Atayevlər ailəsi"), Müəllif ("Yollar görüşəndə"), qraf Albifiorita ("Mehmanxana sahibəsi"), Professor ("Evləri köndələn yar"), İldırım Bəyazid ("Topal Teymur"), Uolter Ross ("Qapalı orbit") və s. rollar onun aktyorluq bioqrafiyasının zənginliyindən xəbər verir.\n"Sevil" film-operasının çəkilişlərilə əlaqədar quruluşçu qejissor V.M.Qorikker milli teatra gedib "Unuda bilmirəm" tamaşasına baxır. Tamaşadan sonra Kamran rolunun ifaçısı Həsən Turabovla qrim otağında görüşən rejissor Cəmil rolunu yaradan aktyorun kimliyilə maraqlanır. Onun ifasından zövq aldığını və təcili bu aktyorla görüşmək istədiyini söyləyir. Bir azdan onlar həmin otaqdaca tanış olurlar. Rejissor bayaqkı xoş sözləri bu dəfə Hamletin özünə deyir və ona çəkəcəyi filmdə sınaqsız-filansız Əbdüləli bəy rolunu oynamağı təklif edir. Çoxları bu təklifə sevinər və dərhal razılıq verərdi. Hamletsə düşüncəyə dalır, sonra rejissordan indiyədək hansı filmləri çəkdiyini xəbər alır. Ətrafdakılar Qorikkerin pərt olacağını və yəqin otaqdan çıxıb gedəcəyini gözləyir. Ancaq rejissor əksinə, imtahan verirmiş kimi sakit-sakit filmlərinin adlarını deyir. Növbə "Motsart və Salyeri"yə çatanda Hamlet daha bir sual verərək onun məşhur aktyor Smoktunovskiylə işlədiyini dəqiqləşdirir. Bundan sonra rejissora müsbət cavab verir. Bu hadisənin şahidlərinin baş verənlərə təəccüb və pərtliyinə baxmayaraq, Qorikkerin aktyorun suallarını təbii qarşılaması da maraqlıdı. Yeri cəlmişkən, məhz "Sevil"i lentə alan rejissor sonradan iş prosesində Hamlet Qurbanovu yenidən kəşf edir, aktyorluq istedadına, filmdə bütün iştirakçılardan savayı yalnız onun roluna uyğun vokal partiyasını özünün ifa eləməsinə, qeyri-adi fantaziyasına vurulur və ona qəribə bir qiymət verir: "Siz əgər öz qədrinizi bir balaca bilsəydiniz, nəinki Azəraycanın və digər respublikaların, həmçinin bütün dünyanın ən məşhur aktyorlarından biri olardınız". Hamletlə dəfələrlə səhnədə tərəf-müqabil olmuş Həsən Turabov müsahibələrinin birində əcnəbi rejissorun fikrilə razılaşaraq, həmkarının heç kəsə rəqabət hissilə yanaşmadığını, tələblərinin qabiliyyətindən qat-qat aşağı olduğunu söyləmişdi və bu keyfiyyətləri yüksək istedada malik insanın alicənablığı kimi qiymətləndirmişdi.\nAktyorun ana tərəfdən qohumu, sonralarsa həyat yoldaşı olan Cəmilə xanım həyatda belə umacaqsız, heç kimin qəlbini qırmayan, özünü başqasına qurban verən insan görmədiyini dilə gətirməklə, onun yoxluğuna çox heyifsləndiyini gizlədə bilmədi. Yanıb-yaxılması bu dəfə ağızdan çıxan sözdə yox, min bir fikir yağan gözdə idi. Axı həyatı puç olmuş yalnız hökmlü, ağırxasiyyət kimi tanınan anası Gülxar xanımın istəyinin əleyhinə çıxmayan Hamlet deyil, həm də onun yeganə oğlu Səlimi dünyaya gətirən qadındı ki, məncə, onu başa düşmək lazımdı. Deyilənə görə, Hamlet özü ailə sarıdan keçirdiyi iztirablara illərin ardından son qoymaq istəmişdi. Tale yazısımı, cavanlıqdakı təki qətiyyətsizliyimi, analığından savayı ata, qardaş və bacı əvəzi Gülxar Həsənovanı tapdalayıb keçə bilməməsi, ya daha nələrsə arzusunun reallaşmasını əngəlləmişdi. Anasının taleyilə müəyyən oxşarlıqları varıydı. Hər ikisinin nigahı pozulmuşdu. Birincisi nigah məsələsini unudub yeni ailə qurmağa can atmamışdı. İkincisisə otuz üç yaşında qurduğu ailənin ömrünün qısalığını özünə dərd elədiyindən onun bərpasını düşünsə də, uğur üzünə gülməmişdi. Ancaq bu da həqiqətdi ki, atası Ağadadaş Qurbanov ailəsinin - onun və anasının yanına bir daha dönmədiyi halda, Hamlet sağalmaz xəstəliyə - xərçəngə düçar olduğu günlərdə Cəmilə xanım daim başının üstündəydi. İk cərrahiyyə əməliyyatından sonra yaşayacağına ümid yaranmışdı və bu, rəsmən ondan ayrılmamış xanımını çox sevindirirdi. Bir vaxtlar Hamletin dediyi kimi, sanki hər şey qabaqdaydı. Nigahın hüquqi tərəfini və digər rəsmiyyətçiliyi qəbul eləməyən Hamlet əhvalını soruşan həkimlərlə mehriban ünsiyyətdəydi, xəstə yatdığı günlərdə. Belə baxanda onun xarakteri baxımından bu, təbiiydi. Qocalıq barədə təsəvvürünü soruşduqda, "ölüm gələr, ölərik" söyləmişdi haçansa. Ölümsə qocalıq yetişmədən vaxtsız-vədəsiz, günbəgün, saatbasaat yaxınlaşmaqdaydı. İçində min can gəzdirən bir insan oğlunu, bir talesiz sənətkarı, ayağı yerdəykən ruhən göylərdə dolaşan tərki-dünyanı, tənha, xoflu kral Hamleti 57 yaşında aparmaqçün...\n25 апреля 15:10 3 257\n25 апреля 12:56 678


"Mənə olan etimadı tam doğruldacağam" - Olimpiya Idman NövləriOlimpiya Idman Növləri\n12 iyul 2018 / 18:18 Baxış sayı: 108\nMilli futbolçu Cavid İmamverdiyev “Sabah”la 3-illik anlaşıb. Allsport.az saytı xəbər verir ki, o, keçidi ilə bağlı bunu deyib:\n“Sabah”a keçməklə karyeramda yeni səhifə açdım. Klub ilk dəfə ölkə çempionatında çıxış edəcək. Yeni komanda yığılır. Keçdiyimə görə məmnunam. Premyer liqada uğurlu çıxışına öz oyunumla töhfə vermək istəyirəm. Əsas məqsədim həm klub rəhbərliyinin, həm də baş məşqçinin mənə olan etimadını tam doğrultmaqdı”.\n28 yaşlı futbolçu karyerası ərzində “Karvan”, “Neftçi”, “Elazığspor” (Türkiyə) və “Sumqayıt”ın uğurları üçün çalışıb. O, Azərbaycan yığmasında 7 oyunda 1 qol vurub. Bu il millinin 6 görüşünün hamısında fürsət qazanıb.


Bu iki ölkə arasında nüvə müharibəsi gözlənilir » Memur.az\nBu iki ölkə arasında nüvə müharibəsi gözlənilir\nTarix : 5-10-2019, 23:13 | Bölmə: dunya\nAmerikalı alimlər mümkün nüvə müharibəsinin ssenarisini müəyyənləşdiriblər. Alimlərə görə, bu müharibə Hindistanla Pakistan arasında ola bilər. Onlar araşdırmalarında 2025-ci ilə görə mümkün münaqişəni, onun miqyasını, Hindistan və Pakistanın nüvə arsenalını qiymətləndirməyə çalışıblar.\n“Science Advances” jurnalında nəşr olunan araşdırmaya Kolodaro Universitetinin alimləri rəhbərlik edib.\nAraşdırmaya görə, 2025-ci ildə Hindistan və Pakistanda 400-500 sayda nüvə silahı yerləşəcək. Hər döyüş başlığının gücü 100 kiloton həcmində olacaq.\nƏgər Hindistan 100 strateji raket zərbəsi endirsə, Pakistanın cavabı 150 ola bilər. Bunun nəticəsində isə həftə ərzində 50-125 milyon insanın məhv olması mümkündür.\nAraşdırmada həmçinin münaqişənin iqlimə təsiri də əks olunub. Müəlliflərin fikrincə, nüvə partlayışları qlobal soyuqlaşmaya səbəb ola bilər. Bu dəyişiklik yağıntıların 15-30% azalmasına gətirib çıxara bilər.\n10:51 Rusiya Türkiyədə nüvə stansiyası tikir\n23:52 ABŞ İŞİD-in Əfqanıstandakı mövqelərinə ən güclü qeyri-nüvə mərmisi atıb\n09:46 İranla bağlı nüvə razılaşması 100 səhifəlikdir


Son xəbərlər (32)\nAuthor Aynur Məmmədli\nTam da bir il öncə -27 sentyabr 2020-ci il tarixində Azərbaycan xalqı 44 günlük yola çıxdı.Otuz illik həsrətlə,nisgillə baxdığımız yola.Bu yol böyük bir millətin haqqıyla ,harayı ilə,igidlərinin qanı ilə,canı ilə,əzmi ,iradəsi ilə,cəsur rəhbərinin komandanlığı ilə gedilən şərəfli yol idi.Bu yol bizi evimizə -Qarabağımıza aparan yol idi.Bəli bu yol Zəfər yolu idi.Zəfər yolunda canından keçmiş,qanları ilə çağdaş dövrümüzün yeni tarixini yazmış qəhrəman şəhidlərimizi dərin hörmətlə və minnətlə anırıq.Ali Baş Komandan İlham Əliyevin 2 dekabr 2020 –ci ildə imzaladığı “Azərbaycan Respublikasında Anım Günün təsis edilməsi haqqında” sərəncama əsasən biz bunü günü Anım Günü kimi qeyd edirik.Biz onları anırıq-qürurumuzu dirçəldən,vətənimizi bütövləşdirən,alnımızın ləkəsini təmizləyən,sevinc hissimizi bizə qaytaran şəhidlərimizi.Müstəqillik əldə etdikdən sonra Azərbaycan xalqı 15 minə yaxın şəhid vermişdi.Birinci Qarabağ savaşında 11.557 şəhidimiz olmuşdu.Vətən müharibəsində isə 2907 igidimiz bu şərəfli zirvəyə yüksəlmişdi.8 nəfər isə itkin düşmüş hesab olunur.Azərbaycanımızın ərazi bütövlüyü ugrunda canlarından keçmiş bütün şəhidlərimizi yad edirik.Onların ruhu qarşısında baş əyirik.Tək bir gün yox ,hər zaman onların xatirəsini anmalıyıq.Biz və bizdən sonrakı nəsillər unutmamalıdır ki,haqqında qürurla danışdığımız Zəfər tariximiz şəhid qanı ilə yazılmışdı.\nŞəhidlərimizdən danışarkən kollecimizin qəhrəmanlarını yad etməyə bilmərik.Həm birinci Qarabağ savaşında,həm də və Vətən müharibəsində kollecimizin tələbə və məzunları döyüşlərdə mərdliklə vuruşmuşdular.Birinci Qarabağ savaşında kollecimizin 7 şəhidi olmuşdu.44 günlük Vətən Müharibəsində isə kollecimizin tələbə və məzunlarından 3 nəfər bu şərəfli adı qazanmışdılar.Tələbəmiz 20 yaşlı Ağaquliyev İlkin 16 oktyabr tarixində Suqovşan uğrunda gedən döyüşlərdə qəhrəmancasına şəhid olmuşdu.O,pülemyotçu kimi döyüşlərə qatılmış və Murov yüksəkliyi , Talış kəndi ,Ağuçuq kəndi,Ətyeməz kəndinin düşməndən təmizlənməsindəki döyüşlərdə iştirak etmişdi.İlkin döyüş tapşırığını yerinə yetirərkən düşmən tərəfinə keçib kəşfiyyat məlumatlarını toplayıb geri qayıdarkən,ordumuz tərəfindən düşmənin məhv edilmiş və qoyub qaçdığı texnika və hərbi sursatlarında çəkilişini aparmışdı.Ölümündən sonra “Vətən uğrunda”, “Suqovşanın azad olunmasına görə”, “İgidliyə görə “medalları ilə təltif olunmuşdu.Vətən Müharibəsinin yeganə qadın şəhidi Arəstə Baxışova da bizim məzunlarımızdandır.O, 23 oktyabr tarixində Qubadlı rayonu istiqamətində gedən döyüşlərdə şəhid olmuşdu.Məzunumuz Çilingir Nəbiyev də Qubadlı rayonu uğrunda gedən döyüşlərdə 27 oktyabr tarixində qəhrəmancasına şəhid olmuşdu.Ümumilikdə kollecimizin 12 tələbəsi döyüşlərdə iştirak etmiş,müxtəlif orden və medallarla təltif olunmuşdular.Tələbələrimiz Zahir Fərəczadə,Ümid Qocayev,Həsən Məmmədov “Cəsur döyüşçü” medalı ilə,Rəhman Əzizov isə “Fizulini alınmasına görə”, “Xocavəndin alınmasına görə” medalları ilə təltif olunmuşdular.Kollecimizdə şəhidlərimizin xatirəsini əbədiləşdirmək məqsədilə “Qəhrəmanlıq Zirvəsi”adlı auditoriya açılmışdı.Beləliklə tələbələrimiz şəhidlərimizin və qazilərimizin keçdiyi döyüş yolu ilə daha yaxından tanış olurlar.\nÇox təəssüflər olsun ki,birinci Qarabağ savaşında çətin də olsa deməliyik ki,məğlub durumuna düşmüşdük.Havadarlarının köməyi ilə düşmən torpaqlarımızın 20%-ni işğal etmişdi.Xalqımızın başına olmazın müsibətləri gətirilmişdi.1 milyondan çox soydaşımız öz torpaqlarından didərgin salınmışdı.Bu dövr ərzində BMT Təhlükəsizlik Şurasının Ermənistanın işğalını birmənalı şəkildə pisləyən,onun işğal olunmuş ərazilərimizdən qeyd-şərtsiz çıxmasını tələb edən 4 qətnaməsinin qəbul olunmasına baxmayaraq onların heç biri yerinə yetirilməmişdi.ATƏT-nin Minsk qrupunun münaqişənin danışıqlar və sülh yolu ilə həllində vasitəçilik missiyası da heç bir nəticə vermirdi.Münaqişə dondurulmuş vəziyyətdə qalmışdı.Prezident İlham Əliyev hər zaman münaqişənin sülh yolu ilə həllinə çalışsada düşmən demək olar ki hər gün atəşkəs rejmini pozur,cəbhəyanı ərazilərdə yaşayan soydaşlarımız təzyiqlərə məruz qalırdılar.\nXalqında səbri tükənirdi.İgidlərimiz vətən həsrəti,qisas hissi ilə alışıb yanırdı.Belə igidlərimizdən biri də Mübariz İbrahimov idi.Mübarizin cəsarəti Zəfərə gedən yolda ilk açılmış cığır idi.Mübariz İbrahimov öz cəsarəti ilə qəhrəmanlıq salnaməsi yazdı.Biz bir daha şahid olduq ki,qəhrəmanlar yaşayır,onlar hər an torpaqlarımızı yağı tapdağından azad etməyə qadirdilər.\nAddım –addım zəfərə yaxınlaşan Azərbaycan ordusunun gücünü,əzmini biz Aprel döyüşlərində daha da yaxından gördük.Düşmənin təxribatı nəticəsində baş vermiş 4 günlük döyüşlərdə Azərbaycan ordusu hərbi stateji əhəmiyyətli bir sıra yüksəklikləri ,əraziləri düşməndən təmizləmişdi.Ermənistanın atəşkəs rejmini pozması nəticəsində 2016-ci il aprelin 1-dən 5-nə qədər davam edən 4 günlük döyüşlər ərzində Azərbaycan ordusu Tərtər rayonun Talış kəndi ətrafındakı yollar ,Seysulan kəndi,Cəbrayıl rayonunun Lələ təpə yüksəkliyi,Cocuq Mərcanlı kəndini tamamilə düşməndən təmizlənmişdi.Goranboy rayonu istiqamətindəki yollar,Tərtər rayonunun Suqovşan kəndi,Qazaxlar kəndi istiqamətindəki yollar düşməndən təmizlənmişdi.Aprel döyüşləri ilə Azərbaycan ordusu düşmən üzərində hərbi və psixoloji üstünlük qazandı.Beləliklə bütün dünya Azərbaycanın hərbi və siyasi gücünü görməyə başladı.\n2018-ci il may ayını 20-də Ermənistan növbəti dəfə atəşkəs rejmini pozur.Bu dəfə Naxçıvan MR –nın Şərur rayonu hədəf seçilir.Azərbaycan ordusu dərhal düşmənə layiqli cavabını verir.Mayın 20-dən 27-nə kimi davam edən əməliyyatlar zamanı ordumuz 1992-ci ildə Ermənistan tərəfindən işğal olunmuş Günnüt kəndini,Ağbulaq yüksəkliyini,Qızılqaya dağını,Qaraqaya dağını erməni terrorçularından təmizləmişdi.Dərələyəz mahalının Arpa kəndi istiqamətindəki yollar ordumuzun nəzarətinə götürülmüşdü.Ümumilikdə “Günnüt əməliyatı” zamanı 11.000 hektarlıq ərazi azad olunmuşdu.Bütün bunlar düşmənə verilmiş mesajlar idi.Artıq düşmən ordumuzun nəyə qadir olduğunu bilirdi.Ermənistan Azərbaycan ordusunun uğurlu hərbi əməliyyatlarından sonra münaqişənin həllinin sülh yolu ilə həll etmək əvəzinə yenə də təxribat yolunu seçdi.Bu dəyişməz erməni xisləti artıq bizə hərb yolundan başqa bir seçim qoymadı.\n2019-cu ildən baş verən siyasi proseslərə diqqət yetirsək görərik ki,Ermənistan rəhbərliyinin ard-arda səsləndirdiyi təxribat xarakterli fikirlər münaqişənin danışıqlar yolu ilə həllini baltalayırdı.Ermənistan baş nazirinin separatçı rejmi danışıqlara cəlb etmək istəyi,danışıqların formatını dəyişdirmək cəhdi danışıqlar prosesinə ciddi şəkildə maneə idi.Daha sonra Ermənistan müdafiə nazirini D.Tonayanın 2019-cu ilin martında ABŞ-a səfəri zamanı erməni diasporası ilə görüşdə “hücum imkanlarını genişləndirmək”ifadəsini səsləndirməsi Ermənistanın təcavüzkar siyasətindən əl çəkmədiyinin bariz nümunəsi idi.O,öz strategiyasını “yeni ərazilər uğrunda yeni müharibə”adlandırmışdı.Bu açıq aşkar təhdid idi.Ermənistan baş nazirinin Azərbaycanın işğal altındakı torpaqlara qanunsuz səfəri zamanı səsləndirdiyi fikirlərə prezident İlham Əliyev sərt şəkildə cavab verdi. Soçidə keçirilən beynəlxaq əhəmiyyətli Valday formunda çıxışı zamanı prezident İ.Əliyev bildirdiki “Qarabağ aranlı- dağlı Azərbaycanın ayrılmaz tərkib hissəsidir.Bütün dünya Qarabağı Azərbaycanın ərazisi kimi tanıyır.Qarabağ Azərbaycandır!”\nBirbaşa hərbi təxribatlarla yanaşı Ermənistan tərəfi beynəlxaq hüquqi prinsiplərə zidd olaraq qanunsuz əməllərlə də məşğul idi.Azərbaycan Respublikasının işğal altındakı ərazilərinə çox sayda YPG və PKK terrorçularının, həmçinin livan ermənilərinin köçürülməsi Azərbaycan tərəfindən ciddi naraziliqla və xəbərdarlıqla qarşılandı.Danışıqlar prosesininin tamamən qırılması isə Tovuz hadisələri ilə baş verdi.2020-ci il iyul ayının 12-də düşmən Tovuz rayonun Ağdam kəndi istiqamətində Azərbaycan silahlı qüvvələrinin Azərbaycan-Ermənistan sərhəddindəki mövqeyinə hücuma keçdi.Bununla düşmən yeni gərginlik yaratmaqla münaqişənin cografi genişlənməsinə cəhd edirdi.Ermənistan bununlada üzv olduğu Kollektiv Təhlükəsizlik Müqaviləsi Təşkilatını da münaqişəyə qoşulmasına ümid edirdi.Azərbaycan ordusu bu təxribatın qarşısını dərhal aldı.Düşmən xeyli itki verərək geri çəkildi.Tovuz döyüşlərində general –mayor Polad Həşimov ,polkovnik İlqar Mirzəyev başda olmaqla Azərbaycan ordusunun 12 hərbçisi qəhrəmancasına şəhid oldu.Xalq öz qəhrəmanlarını böyük izdihamla son mənzilə yola saldı.Həmin günlərdə xalqımız milli birlik,həmrəylik göstərərək səfərbərlik və hərbi çağırış məntəqələrinin önünə axın etdi.Artıq dövətimizin ,xalqımızın səbri qalmamışdı.Biz bir daha xalq,ordu,dövlət birliyinin şahidi olduq.\n2020-ci ilin avqusunda Ermənistan baş nazirinin həyat yoldaşı Anna Hakobyanın işğal altındakı torpaqlarımızda qanunsuz təşkil olunmuş hərbi təlimlərdə iştirakı içimizdəki qisas hissini daha da alovlandırdı.Həmin ay düşmənin Goranboy rayonu istiqamətində diversiya- kəşfiyyat qrupu təxribat törətməyə cəhd etdi.Görülən tədbirlər zamanı düşmən itki verərək geri çəkildi.Diversiya-kəşfiyyat qrupunun komandiri Qurgen Alaverdyan əsir götürüldü.\n25 sentyabr 2020-ci ildə prezident İ.Əliyev BMT Baş Assambleyasının 75-ci sessiyasında videoformatda çıxışı zamanı son vaxtlar Ermənistanın törətdiyi təxribatları dünya ictimaiyyətinə çatdırdı.Bu düşmənə son xəbərdarlıq idi.Bunlardan dərs almayan düşmən 27 sentyabr 2020-ci səhər saatlarında növbəti dəfə atəşkəs rejmini pozdu.Bu dəfə Azərbaycan ordusu Ali Baş Komandanın əmri ilə hücum əməliyyatlarına başladı. Ali Baş Komandanın rəhbərliyi ilə müzəffər ordumuz 44 günlük şərəfli yolda –Zəfər yolunda inamla və qətiyyətlə irəliləmə başladı.Beləliklə Azərbaycan dövləti,Azərbaycan xalqı və Azərbaycan ordusu çagdaş tariximizin yeni salnaməsini- Zəfər Salnaməsini yazmağa başladı.\nADPU-nun nəzdində Azərbaycan Dövlət Pedaqoji Kollecinin Humanitar FBK-nın tarix müəllimi Nəsirova Nərminin 27 sentyabr –Anım Gününə həsr olunmuş məqaləsi.\nXX əsrin 80-ci illərinin ikinci yarısından etibarən Ermənistanın Azərbaycanın tarixi torpaqlarına qarşı ərazi iddiaları genişlənmiş və hərbi təcavüzə çevrilmişdir. 1988-1994-cü illəri əhatə edən Birinci Qarabağ müharibəsində Ermənistan Azərbaycan torpaqlarının 20 %-ni işğal etmiş, eyni zamanda həyata keçirdiyi “etnik təmizləmə” siyasəti nəticəsində 1 milyondan artıq vətəndaşımız öz doğma yurd-yuvasından didərgin düşmüşdür. Azərbaycana qarşı həyata keçirilən hərbi təcavüz siyasətinin nəticələrinin aradan qaldırılması və münaqişənin həlli yolunda BMT TŞ bir sıra qətnamələr qəbul etmişdir ( 822, 853, 874, 884 saylı). Lakin Ermənistanın destruktiv mövqeyi bu münaqişənin 30 il ərzində nəticəsiz qalmasına səbəb olmuşdur. 2019-cu ildən etibarən Ermənistanın qəbul etdiyi təxribatçı bəyanatlar, təcavüzkar və hücum xarakterli hərbi doktrinalar, işğal olunmuş torpaqlarda qeyri-qanuni məskunlaşdırmalar, “yeni ərazi uğrunda yeni müharibə” çağırışları, mövcud status-kvonu gücləndirmək istəyi, sərhədyanı ərazilərdə tez- tez atəşkəsin pozulması, qoşunların və silah sursatın artırılması və s. ermənilərin yenidən genişmiqyaslı hücuma hazırlaşdığını göstərirdi. Azərbaycan tərəfi dəfələrlə bəyan etmişdi ki, Ermənistanın işğal olunmuş ərazilərdə qanunsuz mövcudluğu və əl atdığı tədbirlər regionda sülhün və təhlükəsizliyin pozulmasına, vəziyyətin daha da gərginləşməsinə səbəb ola bilər.\nErmənistanın sonuncu təxribatlarına cavab olaraq, həmçinin torpaqlarımızın işğaldan azad olunması, həmvətənlərimizin öz doğma torpaqlarına qayıtması və ədalətin bərpası üçün Azərbaycan xalqı səfərbər və həmrəy oldu. Müqəddəs amal uğrunda 2020-ci il 27 sentyabr tarixində Vətən müharibəsi başladı.\nAzərbaycan Respublikası Prezidentinin köməkçisi – Prezident Administrasiyasının xarici siyasət məsələləri şöbəsinin müdiri Hikmət Hacıyev 27 sentyabr saat 06:00 radələrində Ermənistan tərəfin atəşkəs rejimini kobud şəkildə pozması ilə bağlı bəyanat yaymışdır. Belə ki, Ermənistan Silahlı Qüvvələri tərəfindən Azərbaycan Ordusunun cəbhə zonasında yerləşən mövqeləri, eyni zamanda Tərtər, Ağdam, Füzuli və Cəbrayıl rayonlarının əhalinin sıx məskunlaşdığı kəndləri ilə yanaşı, cəbhə xəttindən xeyli uzaqda yerləşən mülki infrastruktur obyektləri müxtəlif çaplı silahlardan atəşə tutulmuşdur.\nErməni silahlılarının hücumlarına cavab olaraq Ali Baş Komandan İlham Əliyevin əmri ilə Azərbaycan Ordusu əks tədbirlər gördü. Prezdentin fərmanı ilə 28 sentyabr saat 00:00-dan Azərbaycan Respublikasının ərazisində hərbi vəziyyət və həmin tarixdə imzalanmış sərəncama görə isə qismən səfərbərlik elan edildi. Tərəflər arasındakı qarşıdurmalar getdikcə güclənmiş və İkinci Qarabağ müharibəsinə çevrilmişdir.\nAzərbaycan Ordusu tərəfindən həyata keçirilən və “Dəmir Yumruq” adlandırılan hərbi əməliyyatların ilk günlərində Füzuli və Tərtər rayonları istiqamətində, o cümlədən Murovdağda bir çox strateji məntəqələr azad edilmişdir.\nOktyabrın 3-də xüsusilə şimal cəbhəsi boyu irəliləyişdə üstünlük qazanmaq üçün böyük əhəmiyyətə malik olan Tərtərin Madagiz kəndi işğaldan azad edilmiş və kəndin adı Prezident İlham Əliyev tərəfindən bərpa edilərək Suqovuşan adlandırılmışdır.\nQəhrəman ordumuz cənub cəbhə xətti boyu irəliləyərək oktyabrın 4-də Cəbrayıl şəhərini, oktyabrın 9-u tarixində isə Hadrut qəsəbəsini düşməndən azad etmişdir. Hadrutun düşməndən azad olunması ilə Azərbaycan hərbçiləri Xocavənd rayonunun əlverişli mövqelərində nəzarəti ələ aldılar.\nAzərbaycan Ordusunun düşmənə ardıcıl sarsıdıcı zərbələr vurması Ermənistan tərəfini atəşkəs istəməyə məcbur etdi. Rusiyanın təşəbbüsü ilə münaqişə tərəflərinin Xarici İşlər Nazirlərinin Moskvada 9-10 oktyabr tarixli görüşündə atəşkəslə bağlı razılıq əldə olunmasına baxmayaraq bir neçə saat sonra Ermənistan yenidən hücum cəhdi göstərdi.\nAzərbaycan Silahlı Qüvvələri tərəfindən oktyabrın 17-də Füzuli şəhəri işğaldan azad edildi. Füzulinin işğaldan azad edilməsinin olduqca çətin bir proses olması xüsusilə vurğulanmışdır. Çünki düşmən 30 il ərzində burada möhkəm istehkamlar qurmuşdu. Hətta bir çox hərbi mütəxəssislər düşünürdülər ki, Füzulini azad etmək aylarla vaxt apara bilər. Lakin Müzəffər Ordumuz bu vəzifənin də öhdəsindən layiqincə gəldi və Füzulini tez bir zamanda azad etdi.\nOktyabrın 18-də Xudafərin körpüsü üzərində Azərbaycan bayrağı qaldırıldı.\nHər bir qarış torpağımız Azərbaycanın igid əsgər və zabitlərinin canı, qanı bahasına azad edilirdi. 22 oktyabr tarixində Zəngilanın Ağbənd qəsəbəsi işğaldan azad edildikdən sonra İranla dövlət sərhədini tam nəzarətə götürən hərbçilərimiz Arazın o tayındakı soydaşlarımız tərəfindən alqışlarla qarşılandılar.\nErməni hərbi birləşmələrinin üst-üstə ağır məğlubiyyətləri Ermənistan rəhbərliyinin danışıqlar üçün ABŞ-a üz tutmasına səbəb oldu. Oktyabrın 24-də ABŞ Dövlət Katibinin müavininin vasitəçiliyi ilə Azərbaycan və Ermənistan Xarici İşlər Nazirlərinin birgə görüşündən sonra münaqişə tərəfləri arasında Moskva bəyanatına ( 10 oktyabr) əsasən Humanitar Atəşkəs haqqında razılıq əldə olundu. Lakin ertəsi gün düşmən qüvvələr Azərbaycan ərazisinə yenidən hücum cəhdləri etdilər.\nMəşhur “Aypara” və “Qurd Tələsi” taktikası ilə əks hücuma keçən Azərbaycan hərbçiləri Laçın dəhlizinə doğru irəliləyərək Dağlıq Qarabağda yerləşmiş separatçı ünsürlərlə Ermənistanı birləşdirən əsas magistral yolun 10km-nə nəzarəti ələ aldılar.\n25 oktyabrda Qubadlı rayonu işğaldan azad edildi.\nİkinci Qarabağ müharibəsi yalnız ön cəbhədə gedən hərbi əməliyyatlarla məhdudlaşmırdı. Belə ki, bu müharibənin gedişində Xalq-Dövlət-Ordu birliyi daha da möhkəmləndi və dünya azərbaycanlılarının birliyi bir daha nümayiş etdirildi. Azərbaycan xalqı həm ön, həm də arxa cəbhədə bir bütövlük və mükəmməl birlik yaratmışdı. Arxa cəbhədə vətəndaşlar ordumuz üçün yardım kampaniyaları, qanvermə aksiyaları təşkil edir və ordumuza hər cür mənəvi dəstəyi verməyə çalışırdılar.\nÖn cəbhədə isə qəhrəman hərbçilərimiz hərbi əməliyyatları davam etdirirdilər. Oktyabrın sonlarında Çanaqçı kəndi( Xocalı) işğaldan azad olundu və bununla da Şuşa-Laçın yolunun strateji baxımdan əhəmiyyətli hissəsinə nəzarət Azərbaycan hərbçiləri tərəfindən ələ alındı. Beləliklə, Şuşanın azad olunması uğrunda döyüşlər başlandı. Qarabağın tacı, döyünən ürəyi olan Şuşa təbii istehkam olduğu üçün şəhərə ağır silahlarla daxil olmaq mümkün deyildi. Şuşanın azad edilməsi üçün ya havadan hərbi hücumlar edilməli, yaxud da yüngül silahlarla əlbəyaxa döyüş variantı seçilməli idi. Şuşanı tez bir zamanda azad etmək üçün əlbəyaxa döyüş taktikası seçildi. Azərbaycan tərəfinin hesablamalarına görə ərazi baxımından buraya 5 gün piyada yol gedilməli idi. Ermənistan komandanlığı Azərbaycan qüvvələrinin Qırmızı Bazar istiqamətində hücuma keçəcəyini güman edirdi. Azərbaycan qoşunlarından gözlənilən 2ci həmlə isə Laçın ərazisindən idi. Lakin Azərbaycan komandanlığı ordunun hərəkət ardıcıllığına, hərbi əməliyyatların miqyasına uyğun bir plan hazırlayaraq Şuşaya sıx Qarabağ meşələrindən 3 gün ərzində onlarla kilometr məsafəsində yeni yol açmışdı.\nYalnız yüngül silah sursatla silahlanmış Azərbaycan Xüsusi Təyinatlıları Şuşanın sıldırım qayalarına dırmaşaraq bir neçə yerdən şəhərə daxil oldular. Bu zaman hətta hərbçilərimiz yaralı döyüş yoldaşlarını da özləri ilə çiyinlərində daşımışdılar. Eyni zamanda işğaldan azad edilmiş Daşaltı kəndindəki hərbi birliklərin atəş dəstəyi ilə düşmənin sonuncu müqaviməti də qırıldı və Şuşa şəhəri düşməndən azad edildi.\nAli baş Komandan İlham Əliyev noyabrın 8-də xalqımıza Şuşanın azad edilməsi müjdəsini verdi.\nNoyabrın 9-u Dövlət Bayrağı günü Müzəffər Ordumuz daha 71 kənd, 1 qəsəbə və 8 strateji yüksəkliyi işğaldan azad etdi. Bununla da 300 yaşayış məntəqəsi işğaldan azad edilmiş oldu. Şuşa uğrunda gedən döyüşlər və əldə olunan qələbə ermənilərin məğlubiyyəti qəbul etməsi ilə nəticələndi.\nNoyabrın 9-dan 10-na keçən gecə Azərbaycan, Rusiya və Ermənistan arasında münaqişə zonasında hərbi əməliyyatların dayandırılması haqqında birgə bəyanat qəbul edildi. Bəyanatın şərtlərinə əsasən 2020-ci il noyabrın 15-dək Kəlbəcər rayonu, noyabrın 20-dək Ağdam rayonu, dekabrın 1-dək isə Laçın rayonu Azərbaycana təhvil verilməlidir.\n2020-ci il 27 setyabrda başlamış və 44 gün davam etmiş İkinci Qarabağ müharibəsi qlobal pandemiyanın baş verdiyi şəraitdə böyük qələbəylə nəticələndi. İllərdir doğma yurdlarından ayrı düşmüş Azərbaycan vətəndaşlarının uzun müddətlik həsrətinə son qoyuldu.\nAzərbaycan Respublikası Prezidenti İlham Əliyevin uğurlu xarici siyasəti, xalqımızın əzmi və iradəsi, müasir ordu quruculuğu və Xalq-Dövlət-Ordu birliyi ölkəmizin qələbəsini təmin edən mühüm amillər oldu. Ulu əcdadlarımızın zəngin dövlətçilik və hərb tarixindən ilhamlanan xalqımız tarixi zəfər qazandı.\nAzərbaycan Respublikasının Prezidenti İlham Əliyev 2020-ci ilin dekabrında Vətən müharibəsinin yekunları ilə bağlı bir neçə fərman və sərəncamlar imzaladı. Bu sənədlərə əsasən hər il 27 sentyabr Anım Günü və 8 noyabr Zəfər günü kimi təsis olundu.\nCanlarını Azərbaycanın ərazi bütövlüyü uğrunda qurban vermiş Vətən müharibəsi şəhidlərinin əziz xatirəsi 4 dekabr 12:00-da bir dəqiqəlik sükutla yad edildi.\nPrezident İlham Əliyev Azərbaycanın ərazi bütövlüyünün müdafiəsi ilə əlaqədar yaralananların və şəhid ailələrinin təminatına dəstək üçün YAŞAT fondunun yaradılması haqqında fərman imzaladı. Döyüşlərdə iştirak etmiş minlərlə hərbçi müxtəlif orden, medal və fəxri adla təltif edildi.\nEyni zamanda Vətən müharibəsində qazanılmış möhtəşəm tarixi qələbəyə və şəhidlərimizin əziz xatirəsinin əbədiləşdirilməsi məqsədilə Bakı şəhərində Vətən müharibəsi memorial kompleksi və Zəfər muzeyinin yaradılması nəzərdə tutuldu.\nDekabrın 10-da Azərbaycanın Vətən müharibəsində möhtəşəm Qələbəsinə həsr olunmuş Zəfər paradında ölkə ordusunun şəxsi heyətinin və hərbi texnikasının, habelə müzəffər ordumuzun düşməndən ələ keçirdiyi hərbi qənimətlərin bir qismi nümayiş etdirildi.\nAzərbaycan Respublikası Prezidenti İlham Əliyev müharibə bitdikdən sonra işğaldan yenicə azad olunmuş ərazilərə bir neçə dəfə səfərlər etdi və orada yeni layihələrin (Füzuli hava limanı, Şuşaya yol və s. ) təməlini qoydu. 2021-ci ilin yanvarında Qarabağ Dirçəliş Fondu yaradıldı.\nQasımlı Aynur Mikayıl qızı\nII Qarabağ müharibəsində ard-arda məğlubiyyət yaşayan Ermənistan döyüş meydanlarından kənar şəhər və yaşayış məntəqələrinə hücum etməyə, terror aktları törətməyə başladılar. Ermənistanın təcavüzkar antihumanist siyasətinin nəticəsi olaraq müharibənin baş verdiyi Qarabağ bölgəsindən kənara ilk hücum Gəncə şəhərinə olru. 2020-ci il 4 oktyabr tarixində səhər saat saatlarında Gəncə şəhəri raket vasitəsilə bombardıman edildi. Bu terror aktı zamanı şəhərdə əhalinin sıx yaşayış yeri olan ərazi, yaşayış evləri, ikimərtəbəli yaşayış binası dağıntılara məruz qaldı.Terror aktı zamanı Əliyev Tunar Qoşqar oğlu şəhid olmuş və 32 şəxs yarlanmışdır. Ölkənin baş prakroru Kamran Əliyev hadisədən dərhal sonra bildirdi ki, hadisənin araşdırması zamanı qeyd olunan fakt üzrə qondarma “Dağlıq Qarabağ Respublikasının prezidenti” A.Arutunyam bu addımı ilə Cenevre komvensiyasının tələblərini pozaraq dinc əhalini qəsdən öldürmə və dinc əhali arasında vahiməyə səbəb olan hərəkət etmələrinə dair sübutlar toplanışdır. Ölkə rəhbərliyi bu hadisələrə görə bütün məsuliyyəti Ermənistan tərəfinin daşıdığını, lakin bu dəfə hər zaman olduğu kimi, günahı Ermənistan tərəfinin üzərinə götürmədiyini və tam məsuliyyəti Dağlıq Qarabağ rəsmilərinin üzərinə götürdüyünü bildirdi. Əsas hədəf və hədəflərinin Gəncədəki hərbi binalar, eləcə də Gəncə hava limanı olduğunu iddia etdilər. Ancaq Azərbaycan tərəfi bu ittihamların əsassız olduğunu bildirmiş, Covid-19 pandemiyası səbəbi ilə Gəncə Aeoroportunun fəaliyyət göstərmədiyini və Gəncədə ümumiyyətlə, hərbi təyinatlı bina olmadığını vurğulamışdır. Azərbaycanda dinc əhaliyə qarşı törədilmiş terror aktlarının davamı olaraq ikinci dəfə 5 oktyabr 2020-ci il tarixində Gəncə şəhəri yenidən raket hücumuna məruz qaldı. 3 şəxsin də yaralandığı ikinci hücumu zamanı raket Gəncə şəhərinin “Grand Qafqaz” Ticarət kompleksinə düşdü. 8 oktyabr 2020-ci il tarixində edilən növbəti raket hücümu zamanı terrorist düşmən dəstələri tərəfindən növbəti hədəf olaraq yenidən Gəncə şəhəri seçilir. Yaralanan və ölənlərin olmadığı bu üçüncü hücun zamanı nəqliyyat vasitələri, infrastruktur və yaşayış evləri ciddi zərər görmüşdür. Məhz bu hücumun gecə saatlarında baş verməsi düşmənin nə qədər cani olduğunu bir daha göstərdi. 9-10 oktyabr tarixində ağır məğlubiyyətlər qarşısında aciz qalmış Ermənistanın və Azərbaycanın xarici işlər nazirləri Moskvada görüş keçirmiş və atəşkəsə əməl etmiyərək öz terror əməllərini həyata keçirməyə davam etdi. 11 oktyabr gecə saat 02:00 radələrində Gəncə Ermənistanın Berd rayonunda yerləşən Ermənistan Silahlı Qüvvələri tərəfindən Skad ballistik raketləri vasitəsi ilə hücuma məruz qaldı. Bu zaman yaşayış binası dağıntıya məruz qaldı. Hadisədən sonra dərhal xilasetmə və axtarış komandaları hadisə yerinə gəlmişlər. Şəhərdəki infrastruktur ciddi dərəcədə zərər görmüşdür. Belə ki, bir çox obyektlər, 31 mənzil və avtomobillərə xeyli ziyan dəymişdir. Bundan əlavə, 205 nəfərin yaşadığı 95 mənzil vandalizm qurbanı olmuşdur. Tarixən olduğu kimi, Ermənistan törətdiyi terror aktını inkar edərək məsuliyyəti öz üzərinə götürmədi. Bu erməni vəhşiliyinin nəticəsi olaraq 10 nəfər həlak olmuş, 40 nəfər isə müxtəlif dərəcəli xəsarətlər almışdır. Yaralanan və həlak olanlar içərisində qadın və uşaqlarda var iri ki, bununla da erməni canilərinin antihumanist siyasəti dünya ictimaiyyətinə bəyan oldu. Oktyabrın 17 -də saat 01: 00 -da Ermənistan Silahlı Qüvvələri yenidən "Skad" ballistik raketi ilə Gəncəni atəşə tutdu. Raketlər əhalinin sıx yaşadığı əraziləri vurub. Raketlərdən biri şəhər binasında 2 km. uzaqlıqda yerləşən əraziyə düşür. Daha bir raket isə, Kəpəz ərazisinə düşüb. Nəticədə 20 ev dağılıb, bir çox dinc sakin dağıntılar altında qalıb. Bu terror aktları bütün ictimaiyyətə çatdırılmış və bir çox ölkə və nümayəndəlikləri bu cinayətlərə səssiz qalmamışdır. Belə ki, üçüncü və dördüncü hücumlar qardaş ölkə Turkiyə tərəfindən şiddətlə qınandı, həmçinin Türkiyə höküməti sonuncu hücumu müharibə cinayəti adlandırdı. Bununla yanaşı, İsveçrə, Malayziya, Qətərin Azərbaycandakı səfirləri xüsusilə üçüncü hücumu vurğulayaraq təəssüf hissi keçirdiklərini bildirmiş və Azərbaycan xalqına dərindən başsağlığı vermişlər. Həmçinin, Avropa İttifaqı da dördüncü hücumunu, ermənilərin bu terror aktlarını qınamışdır. Bu cinayət aktlarının BMT-nin baş katibi Antoniu Quterreş qəbuledilməz olduğunu bildirdi. Xarici ölkədə yaşayan soydaşlarımız da ölkəmizdə baş verən bu faciələrə səssiz qalmadı. Birləşmiş Krallıqda yaşayan soydaşlarımız və ürəkləri hər zaman bizlərlə bir döyünən İran azərbaycanlıları, türklər Londunun mərkəzində toplaşmış, Gəncə, Mingəçevir, Tərtər və digər yaşayış məntəqələrinə edilmiş raket hücumlarını pisləmiş, öz etirazlarını bildirmişlər. Bir gün sonra isə Çikaqoda yaşayan soydaşlarımızda etiraz əlaməti olaraq yürüş təşkil etmişlər. Növbəti günlərdə Britaniyada yaşayan azərbaycanlılar terror aktları zamanı həlak olanları Londonda yerləşən Azərbaycan səfirliyi qarşısında andılar. Gürcüstandakı soydaşlarımızda parlament binası qarşısında yürüş təşkil etdilər. Həmin gündə Rusiyadakı azərbaycanlılar Azərbaycanın Moskvadakı səfirliyinin qapısımın bir hissəsində 17 oktyabr Gəncəyə olunan raket hücumu zamanı həlak olmuş şəxslərin xatirəsinə anım günü keçirtdilər. Bu terror hücumları ictimailəşdirildi, bir çox ölkə və təşkilatlar bu cinayətlər haqqında susmadı. Üçüncü və dördüncü hücumlar qardaş Türkiyə ölkəsi tərəfindən şiddətlə qınandı və Türkiyə hökuməti son hücumu hərbi cinayət adlandırdı. Eyni zamanda, İsveçrə, Malayziya və Qətərin Azərbaycandakı səfirləri üçüncü hücuma diqqət yetirərək təəssüfləndiklərini bildirdilər və Azərbaycan xalqına dərin başsağlığı verdilər. Avropa Birliyi də dördüncü hücumu və ermənilərin bu terror aktlarını qınadı. BMT baş katibi Antonio Quterreş cinayətlərin qəbuledilməz olduğunu bəyan edib. Xaricdə yaşayan soydaşlarımız ölkəmizdəki bu faciələr haqqında səssiz qalmadılar. Böyük Britaniyada yaşayan həmvətənlərimiz və ürəkləri həmişə bizimlə döyünən Cənub azərbaycanlılar və türklər Londonun mərkəzinə toplaşaraq Gəncə, Mingəçevir, Tərtər və digər yaşayış məntəqələrinə raket hücumlarını qınadılar və etirazlarını bildirdilər. Bir gün sonra Çikaqoda yaşayan soydaşlarımız etiraz yürüşü təşkil etdilər. Sonrakı günlərdə Böyük Britaniyada yaşayan azərbaycanlılar Azərbaycanın Londondakı səfirliyi qarşısında törədilən terror aktlarında həlak olanların xatirəsini ehtiramla yad etdilər. Gürcüstandakı soydaşlarımız parlament binası qarşısında yürüş etdilər. Elə həmin gün Rusiyadakı azərbaycanlılar oktyabrın 17-də Azərbaycanın Moskvadakı səfirliyi qarşısında Gəncəyə raket zərbəsi nəticəsində həlak olanların xatirəsini ehtiramla yad etdilər. 2020-ci il 27 oktyabr tarixindən Ermənistanın silahlı Qüvvələri tərəfindən Bərdə rayonunun Qarayusifli kəndi 28 oktyabr tarixində isə Bərdə şəhəri raket hücumuba məruz qaldı.Ballistik “claster”tipli 2 ədəd raket hücumu nəticəsində 21 nəfər həlak olmuş (Həlak olanlardan 5-i qadın idi.),70 nəfər isə yaralanmışdır(yaralananlardan 15-i qadın ,8-i uşaq idi.) Mülki infrastruktur erməni vandalizmi nəticəsində xeyli zərər görmüş,30-dan çox mülki obyekt,20-dən çox fərdi yaşayış evlərinə,22nəqliyyat vasitəsinə ciddi dərəcədə zərər dəymişdir. Tərtər ryonu II Qarabağ müharibəsi ərzində ən çox zərər görmüş rayonlardandır. Ermənistan Silahlı Qüvvələri tərəfindən Tərtərin şəhər,qəsəbə və kəndləri müxtəlif silahlarlatəşə tutulmuşdur. Vətən müharibəsi başlayandan bir gün sonra,28 sentyabrda Tərtər şəhəri və I Qarabağ müharibəsi zamanı qaçqın düşmüş azərbaycanlıların məskunlaşdığı Şıxarxı atəşə tutulur. Tərtərə edilən hücumu zamanı rayon geniş dağıntılara məruzqalmışd və bu hücum zeyli sayda insn ölümünə səbəb olmuşdur.Müharibə zamanı 29 oktyabra qədər Tərtər rayonu ərazisinə 15.500 mərmi atılmışdır ki,bəzi günlər də Tərtərə düşən mərmi sayının 2000-dən çox olduğu bildirilmişdir. Rayon da infrastruktur xeyli zərər görmüş,xəstəxanalar,məktəblər dövlət binaları dağıntılar məruz qalmışdı.Oktyabrın 29-na qədər 873 ev 14 məktəb 3 xəstəxana binası qismən zərər görmüşdu,133 ev isə təmamilə dağıdılmışdır Tərtərdə olan dağıtılarla bağlı noyabr ayında Azərbaycan hökuməti tərəfindən dəymiş zərərin hesablanması üçün 3 işçi qrupu yaradılmışdır. Mənfur düşmənin silahlı qüvvələri 2020-ci il 17 oktyabr gecə saatlarında Cənubi Qafqazın ən böyük istilik elektrik stansiyası olan Mingəçevir Su Elektrik Stansiyasını hədəf aldı.Lakin atılan raketlər Ordumuzun hava qüvvələri tərəfindən zərərsizləşdirilmişdir. Terror aktlarının ən dəhşətverici səhnələri yaxınlarını,ailələrini itirmiş insanların ağrılı ,acılı,acılı anları oldu.Gəncədə baş vermiş terror aktı zamanı 8 yaşlı Hüseyn və 16 yaşlı Sevil hər iki valideynlərini -ataları Anar Əliyevi və anaları Nurçin Əliyevanı itirdilər.Bu faciə zamanı valiyeyinlərinin hər ikisini itirənlərdən biri də körpə Nilay idi.Nilay raket hücümu zamanı anasını,atası Adil Əliyevi,nənəsi Afaq Əliyevanı itirdi.Bunlarla yanaşı terror aktı zamanı bir ailənin 5 üzvü də həlak olmuşdur.\nADPU-nun nəzdində Azərbaycan Dövlət Pedaqoji Kollecinin Pedaqogika və Psixologiya fənn birləşmə komissiyasının müəllimi Zeynəb Ələkbərovanın "Məktəbəqədər yaş dövründə uşaqlarda emosiyaların formalaşması prosesinin bəzi məsələləri" elmi işi nəşr edilib.\nMəqalədə məktəbəqədər yaşlı uşaqların milli tədqiqatlar çərçivəsində emosional inkişafının müasir vəziyyəti təhlil edilir. Emosional artım mühüm həyati funksiyaların əhəmiyyətli tənzimləyicisi və məktəbəqədər yaşlı uşaqların emosional münasibətlərinin mürəkkəb sisteminin formalaşması faktoru hesab olunur.\nMəqaləyə keçid üçün:\nMəktəbəqədər yaş dövründə uşaqlarda emosiyaların formalaşması prosesinin bəzi məsələləri


Ermənistan hərbçisi mobil telefona görə güllələndi... » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nErmənistan hərbçisi mobil telefona görə güllələndi...\nTarix: 12.02.2019 13:28\nXəbər verdiyimiz kimi, Ermənistanda odlu silahla açılan atəş nəticəsində daha bir müqaviləli hərbi qulluqçu dünyasını dəyişib. Məlumatı işğalçı ölkə Müdafiə Nazirliyinin mətbuat katibi Artsrun Ovannisyan "Facebook” səhifəsində yayıb: "Dərin kədər hissi ilə bildirirəm ki, bu gün Ermənistan Silahlı Qüvvələrinin hərbi hissələrindən birində, döyüş zonasında müqaviləli hərbi qulluqçu, 1985-ci il təvəllüdlü Mesrop Qriqoryan odlu silahdan açılan atəş nəticəsində dünyasını dəyişib. Fakt araşdırılır”.\nModerator.az düşmən ordusundakı olay barədə yeni məlumat əldə edib. İşğalçı ölkə saytlarından birinin ordudakı etibarlı mənbələrə istinadla verdiyi məlumata görə, erməni hərbçi çağırışçı əsgər tərəfindən güllələnib. Buna səbəb müqaviləli hərbi qulluqçunun əsgərin mobil telefonunu əlindən alması olub. Əsgər telefonunu geri istəyəndə hərbi qulluqçu buna təhqirlə cavab verib və bundan sonra yaranan mübahisə nəticəsində əsgər avtomat silahla onu güllələyib.\nBundan əvvəl daha bir müqaviləli hərbi qulluqçu Edqar Qriqoryan odlu silahdan açılan atəşlə öldürülmüşdü. Hərbçinin ölümü əvvəlcə gizlədilsə də, Artsrun Ovannisyan daha sonra faktı təsdiq etməli olmuşdu.\nİranda 6 azərbaycanlı fəal azadlığa buraxıla bilər\nYevlaxda xəstəxananın şöbə müdiri barəsində cinayət işi başlanıb – İş məhkəmədədir\nSabiq prezidentə ittihamların sayı 10-a çatdı – Ömürlük?..\nBölgədə şok gəlişmə: ABŞ Türkiyə sərhədində hərbi baza qurur\nAlmaniyada qaçqın statusu ala bilməyən azərbaycanlı intihara cəhd etdi - Vəziyyəti ağırdır


PA-da siyasi partiyalarla görüşlər nə vəd edir? | AzPolitika — onlayn siyasi-ictimai qəzet\nPA-da siyasi partiyalarla görüşlər nə vəd edir?\nDərc olunub: 10/03/2020 - 17:06\n(Konstitusiya Araşdırmaları Fondunun prezidenti)\n2018-ci il 11 aprel prezident seçkilərindən sonra Prezident İlham Əliyev tərəfindən çoxşaxəli islahatların yeni mərhələsinin başlanacağı bəyan edildi. Artıq iki ilə yaxındır ki, həyata keçirilən islahatlar kursu, demək olar, ictimai həyatın bütün sahələrində dəyişikliklər üçün pozitiv mühit yaradıb.\nBir il əvvəl elə bu ərəfələrdə Novruz Bayramı münasibətilə xalqa müraciətində dövlət başçısı bir çox sahələrdə daha geniş islahatların anonsunu verdi: "İslahatlar dərinləşəcək. İslahatlara alternativ yoxdur. Siyasi islahatlar, iqtisadi islahatlar, sosial sahədə islahatlar, məhkəmə-hüquq sistemində islahatlar - artıq müvafiq göstərişlər verilib və sənədlər paketi hazırlanır”.\nİslahatların yeni mərhələsini şərtləndirən əsas məqamlardan biri islahatların effektiv idarə olunması və yeni perspektivlərin açılması üçün mövcud idarəetmə sistemində yeni dövrün tələblərinə uyğun dəyişikliklərin həyata keçirilməsiydi. Bu dəyişikliklər kontekstində Prezident Administrasiyasının yeni strukturunun formalaşması daha çox diqqət çəkdi. Administrasiyanın tərkibində Siyasi partiyalar və qanunvericilik hakimiyyəti ilə əlaqələr şöbəsinin yaradılması dövlət başçısının qeyd etdiyi siyasi islahatların real məzmun alacağından xəbər verirdi. Bu şöbənin yaradılması artıq siyasi partiyalarla iş, daxili siyasətdə müasir çağırışlara uyğun addımlar atılmasında müşahidə olunan çətinliklərin, boşluqların aradan qaldırılması məqsədilə siyasi iradənin nümayişi oldu.\nMüasir dünyada hibrid müharibə üsullarından yararlanmaqla ölkələrin daxili siyasi mühitinə manipulyativ təsir göstərmək, süni siyasi konfliktlər yaratmaq, milli maraqların qorunmasıyla əlaqədar konsensusa xidmət edən təşəbbüsləri zədələmək praktikası geniş yayılıb. Hətta inkişaf etmiş ölkələr belə kənardan bu cür təsirlərə məruz qalırlar və dövlətlər, hökumətlər daxili siyasi məkanı bu cür neqativ təsirlərdan mühafizə etmək üçün müvafiq addımlar atırlar. Bu baxımdan Administrasiyanın tərkibində Siyasi partiyalar və qanunvericilik hakimiyyəti ilə əlaqələr şöbəsinin yaradılması zərurətdən irəli gəlirdi və funksional ehtiyaclardan qaynaqlanırdı. Bu şöbənin yaradılması daxili siyasi proseslərlə bağlı yeni təşəbbüslər gözləntisi də yaratmışdı. Artıq bu yeni təşəbbüslərin şahidiyik. Siyasi partiyalarla görüşlərin keçirilməsi və müzakirələrin aparılması daxili siyasət, daxili siyasi proseslərlə bağlı yeni yanaşmadan, yeni baxışdan xəbər verir. Bu prosesdə ayrıseçkilik qoymadan bütün siyasi partiyalarla görüşlərin keçirilməsi, müzakirələrin aparılması təqdirəlayiqdir.\nSiyasi partiyaların açıqladığı məlumatlara görə önəmli məsələr - iqtidarla müxalifət arasında siyasi dialoqun və ümummilli məsələlərdə əməkdaşlığın vacibliyi, ölkənin siyasi həyatında partiyaların rolu ilə bağlı müzakirələr aparılır. Siyasi partiyaların açıqlamları göstərir ki, ümumilikdə, bu proses müsbət qiymətləndirilir. Siyasi partiya təmsilçilərinin Prezident Administrasiyasının Siyasi partiyalar və qanunvericilik hakimiyyəti ilə əlaqələr şöbəsinin müdiri Ədalət Vəliyevlə görüşlərinin məhsuldar, faydalı olması qənaəti hakimdir. Artıq demək olar ki, bu, qiyabi polemika təcrübəsindən imtina edib, iqtidarla digər siyasi qüvvələrin birbaşa ünsiyyət kanallarının bərpası üçün vacib təşəbbüsdür. Ölkədə siyasi qüvvələr arasında kommunikasiya imkanlarının yaradılması, daxili siyasi gündəliyin irəli sürdüyü, siyasi partiyaların fəaliyyəti ilə əlaqədar məsələlərin birbaşa müzakirəsi yeni şəraitin tələbidir. Bu, həmçinin dövlət başçısının islahatlar konsepsiyasının tərkib hissəsi olan siyasi islahatların vacib elementidir.\nGörünən budur ki, iqtidar digər siyasi qüvvələrin kommunikasiya imkanlarının yaranması, müzakirələrin aparılmasını ümumi dövlət maraqları kontekstində nəzərdən keçirir. Bu, həm də Prezident tərəfindən başladılan geniş ictimai dialoqun bir hissəsi kimi dəyərləndirilə bilər. Bu cür görüşlər və müzakirələr qarşıda daha geniş spektr məsələlərə həsr olunan geniş dialoq, daimi müzakirə formatlarının yaradılması perspektivi də açır.\nTəbii ki, bu proses birətərəfli qaydada ola bilməz, çoxtərəfli səylər, konstruktiv yanaşma tələb edir. Ümid edirik ki, ölkədki siyasi qüvvələr bu yeni imkanları düzgün qiymətləndirəcək və prosesin irəliləməsinə çalışacaqlar.


23/05/2018 [14:22] - Cəmiyyət - ( 4192 dəfə baxılıb)\n- Dünən bütün mətbuat səhifələrində başlığa çıxarılan bu fikirlə mən də razıyam. Təkcə Vergilər Nazirliyi deyil, digər nazirliklərdə də yerdəyişmədən sonra müsbət işlərin görülməsi ilə bağlı atılan ilk addımlar təqdirəlayiqdir. Bunu təkcə həmkarım Cavid Qurbanov yox, cəmiyyətimiz də görməyə başlayıb. Bu baxımdan hesab edirəm ki, Vergilər Nazirliyində son təyinatdan sonra vergi ödəyiciləri ilə aparılan işlər, vergi ödəyicilərinə açıq müraciətlər, onlarla görüş, verginin alınmasının forması və qaydalarının dəyişdirilməsi cəmiyyətdə müsbət hal kimi qarşılanıb. İnsanlar, xüsusilə də sahibkarlar vergilər naziri Mikayıl Cabbarovdan və onun komandasından olduqca müsbət addımlar gözləyirlər. Onu da qeyd edim ki, vergi ödəməyin özü bir mədəniyyətdir. Cavid müəllimin də qeyd etdiyi kimi, “hamı vergi vermək istəyir” ifadəsi həqiqətdir. Həmkarımın “vergi sisteminin daha da yumşaldılması yolu ilə daha çox vergi yığmaq imkanı əldə etmək olar” fikri ilə də tam razıyam. Mən həmçinin digər nazirliklərdəki kadr islahatları və dəyişikliklər barədə çıxış edən həmkarımın fikri ilə tam razıyam. Ümid edirəm ki, hökumətin yeni tərkibinə təyinat alan islahatçı nazirlər həm cənab prezidentin, həm də Azərbaycan xalqımın etimadını doğruldacaqlar.


2 Mart 11:30 Hadisə 635\nAzərbaycan Prezidentinin 4 saat 12 dəqiqə ərzində 35 media təmsilçisinin 50 sualına mükəmməl cavablar verməsi xarici jurnalistləri heyrətləndirdi.\nBritaniyalı Aynur Tattersalın “mən 25 ildir jurnalistika ilə məşğulam, amma hər hansı prezidentin dörd dildə bu cür mətbuat konfransını aparmasının şahidi olmamışam”, etirafı azərbaycanlı jurnalist olaraq bizləri məmnun etdi.\nQürurvericidir! Son zamanlar davamlı şəkildə xariciləri yaxşı mənada təəccübləndirən dövlətimizə, dövlət başçımıza, ordumuza təşəkkürlər! Neçə müddətdir ki, xaricdəki mərkəzlər, aparıcı paytaxtlar Azərbaycan ordusunun cəmi 44 günə torpaqlarını azad etməsinin, Şuşa qalasını fəth etməsinin sirrini öyrənməklə məşğuldur. Heç şübhəsiz ki, komandanın iradəsi bu qalibiyyətdə əsgərin şücaəti, əzmi, silah-sursatın müasirliyi qədər önəmli olub. Elə daha çox beynəlxalq auditoriyaya hesablanmış mətbuat konfransında səslənən suallara cavablar da çox əhəmiyyətli idi. Müharibə günlərindəki müsahibə-dərsləri xatırlatdı.\nQalib ölkənin rəhbəri bu dəfə də sualları cavablandırarkən həm dosta, həm düşmənə sözünü dedi, Azərbaycan dövlətinin prinsipial mövqeyini bir daha çatdırdı, ölkəmizin bayrağına, konstitusiyasına hörmət edən hər kəsə bu məmləkətdə normal yaşamaq imkanının tanındığını bəyan etməklə Qarabağ ermənilərinə bir daha şans vermiş oldu. Prezident həm də vətəndaşlarımızın Qarabağ məsələsilə bağlı olan-qalan suallarını cavablandırmış oldu, bəzi narahatlıqlara son qoydu. Xatırlatdı ki, status məsələsi “cəhənnəmə gedib”, söylədi ki, tarixən “artsax dövləti” olmayıb, yoxdur və olmayacaq! Hər kəsi arxayın etdi ki, biz Qarabağın digər bütün ərazilərinə də - o cümlədən Xocalıya - qayıdacağıq! Prezident bəyan etdi ki, Dağlıq Qarabağ məfhumu yoxdur, aranlı, dağlı Qarabağ-Azərbaycandır! Hər birimiz rahat olaq, Xankəndi məsələsi də bitib!\nXocalı soyqırımı ilə bağlı həqiqətləri çatdıran dövlət başçısı erməni revanşistlərin və onlarının havadarlarının cəhdlərinə cavab olaraq Qarabağla bağlı geri qayıdışın, yəni tarixin təkərini geri döndərməyin mümkün olmadığını, əksinə, Azərbaycanın Böyük Qayıdışı reallaşdırmaqda qərarlı olduğunu bir daha əminliklə elan etdi. Özü də bu işlər Azərbaycan dövlətinin öz imkanları hesabına reallaşacaq! Bununla da ölkə başçısı özgüvənliyini nümayiş etdirdi. Necə ki, Azərbaycan 1 milyon qaçqın-köçkününü on illər boyunca öz hesabına yaşatdı, yedirdi, problemlərini həll etdi, bu gün onların öz yurdlarına qayıdışında da kimsədən yardım ummur dövlətimiz!\nPrezident Xocalı soyqırımının 29-cu ildönümü günündə keçirilən mətbuat konfransına “Ana harayı” abidəsini ziyarətdən gəlmişdi. Ölkə başçısı “biz Xocalı soyqırımını heç zaman unuda bilmərik” deməklə həm də beynəlxalq aləmə mövqeyini çatdırdı ki, perspektivdə Ermənistanla dinc, yanaşı yaşasaq belə, erməni canilərinin törətdiyi cinayətlər cəzasız qalmamalıdır. Düzdür, dövlət başçımızın dediyi kimi, 44 günlük müharibədə Xocalı qatillərinin bir qismi məhv edilib, ancaq bir hissəsi hələ də azadlıqdadır, hətta revanşa cəhd edir, Azərbaycana qarşı yeni cəbhə açmaq üçün cəhdlər göstərirlər. Deməli, bu canilər beynəlxalq məhkəmə qarşısında cəzasını almayınca, bölgədə sabitliyə təhlükə qalacaq. Bütün bu fikirlərin dünyanın müxtəlif dillərində, beynəlxalq auditoriyaya yayılmasında isə yalnız fayda var.\nAzərbaycan və Ermənistanın mənzərəsini bir anlıq müqayisə edək, yerlə-göy qədər fərq var. Quyunun dibindədirlər. Ermənilər Qarabağ döyüşlərində rəzil günə düşmüşdülər, Ermənistanda indi baş verənlər bu ölkənin taleyinin qaranlıq olduğunu göstərir. Nəhayət, adam kimi yaşamaq istəyirlərsə, Xocalı soyqırmı qatillərini - Serj Sərkisyanı, Robert Köçəryanı, Seyran Ohanyanı vətəndaşı olduqları ölkəyə - Azərbaycana təhvil verməlidirlər. Nikol Paşinyan bu addımı atsa, özü də xilas olar, ölkəsi də, xalqı da. Bu cinayətləri Qarabağda törədən Qarabağ erməniləri elə Xankəndində mühakimə olunmalıdır! Bu, baş versə, birgəyaşayış daha tez mümkün olar, nifaqa son verilər, bəlkə də Qafqaz Evi yaranar.\nErməni xalqı başa düşməlidir ki, revanşa cəhd edənlər onlara birdəfəlik qəbir qazmaq istəyirlər. Azərbaycan Prezidenti mətbuat konfransında əbəs yerə “Şərqi Zəngəzur” ifadəsini işlətmədi. Bu, daha çox Qərbi Zəngəzur mesajı idi. Düşmən də, ondan yenidən “maşa” kimi istifadə etmək istəyənlər də hesablarını götürsün. Dövlətimizə, onun rəhbərinə inanaq və hər birimiz öz səngərimizdə ona kömək edək!


Lütfi Zadənin 96 yaşı qeyd olundu - FOTO\n5 Fevral 2017 23:12\nABŞ-da yaşayan Dünya şöhrətli azərbaycanli alim Professor Lütfi Ə.Zadənin 96 yaşı tamam olub. Bu goğum günündə də yaxınları onu tək qoymayıblar.\nAzTU-nun texnika elmləri doktoru, Lütfi Ə.Zadə adına Beynəlxalq Elmlər Akademiyasının vitse-prezidenti Şahnaz N.Şahbazova Oxu.az-a verdiyi məlumata görə, Professorun doğum günü onun evində qeyd ediblər.\n“Mən ona möhkəm can sağlığı, uzun omür və aktiv elmi fəaliyyət arzulayıram. O, bir dəfə mənə müsahibəsində demişdir: “Allah mənə o qədər ömür versin ki, mən bütün ideyalarımı, yeniliklərimi və elmi fikirlərimi həyata keçirə bilim”. Mən onun arzusuna qoşuluram. Onu da deyim ki, mən indi Zadənin yanında, Amerikadayam. O, indi də elmi fəaliyyətdə aktivdir, yenə elmi məqalələr, qrantlar üzərində işləyir. Bir daha onu ad günü münasibətilə təbrik edir, ona elmi yeniliklərini, elmi istiqamətlərini həyata keçirtməkdə ona can sağlığı və uzun ömür arzulayıram”.\nŞahnaz N.Şahbazova qeyd edib ki, bu günlərdə -1 Fevral 2017-ci ildə BİSC qrupun elmi dəyirmi seminarında professor L.Zadə iştirak edib, və o, digər nisbətən cavan alimlərdən də çox aktiv olub. 2 saatlıq seminarda professor Zadə çıxış da edib.\nLütfi Zadə 1921-ci ilin 4 fevral tarixində Bakıda, Rəhim Ələsgərzadə (1895-1980) və yəhudi əsilli rus uşaq həkimi olan Feyqa (Fanya) Moiseyevna Koremanın (1897-1974) ailəsində dünyaya gəlib.


"Heç vaxt pəhriz saxlamıram. Dadlı yeməklərdən, sağlam qidalardan, müxtəlif ölkələrin mətbəxindən zövq almağı sevirəm. Yemək mədəniyyətində hər zaman bu ifadəni yadımda saxlayıram: görünüş və miqdar. Yeməyin qədərinə fikir verərək xeyirli qidanın ziyanlı olmamasını balanslaşdırıram. Dərimə hər zaman qulluq edirəm. İstifadə etdiyim kremin bahalı yaxud ucuz olmasının fərqi yoxdur. Əsas odur ki, təravətləndirsin, yumşaltsın və təzə olsun. Amma bədənim üçün yalnız bahalı brendlərin losyonlarından istifadə edirəm. Mənim üçün gözəlliyin sirri – gözəl olmağı arzulamaq, sevgi, zövq və xasiyyətindəki romantiklikdir. Bu, insanın qəlbinin gözəl olması, ətrafındakılara mülayim davranmasından irəli gəlir”.\nValidə Abbasova deyib ki, heç vaxt idmanla məşğul olmur:\n"Amma təbiət qoynunda gəzməyi xoşlayıram. Rəqs etməyi sevirəm. Saatlarla dayanmadan rəqs edirəm. Musiqi və xoş insanlar mənə enerji verir. Gözəl şəhərlərdə, dənizdə və kəndlərdə gəzməyə üstünlük verirəm”.\nTarix: 23.11.2014 / 18:11 Müəllif: Aziza Baxılıb: 38\tBölmə: Maraqli Melumatlar ve gozellik sirleri


Sentyabr yaxınlaşır, məktəblər açılacaqdır və hamısı ağzına qədər şübhəsiz ki, dolmayacaqdır.\nGürcülərdə, ermənilərdə, yəhudilərdə, hələ firəng, ingilis ilə işim yoxdur, ruslarda uşaq oxutmaq bir qanundur. Qanun nədir? Qanun odur ki, hər kəs onun hökmünə əməl eləməsə tənbeh olunar. Məsələn, adam öldürmək olmaz. Bu bir qanundur. Ona görə hər kəs bu qanuna əməl etməyib adam öldürsə, onu ya asarlar, ya Sibirə göndərərlər. (hiss edirəm ki, oxucu mənə gülur və ürəyində belə deyir: Bəs Bakının Martınovundan2 qabaq Bakıda nə qədər adam öldürüldü, bəs nə üçün bunları öldürənlər nə asıldılar, nə də Sibirə getdilər?.. Sözun doğrusu, bu bir belə iraddır ki, bunun cavabı bizi mətləbdən uzaq salır. Onun uçün qoy oxucu gülsün, cavab verməyəcəyəm).\nYaxşı, yaxşı, oxutmaq qanununa əməl etməyib, uşağını oxutmayan erməni və ya gürcünün tənbehi nədir?\nOnun tənbehi müsəlman olmaqdır!..\nYəni həmən uşaq oxumayıb böyüdükdən sonra, dilsiz, ağılsız, qulaqsız, başsız cahil müsəlman kimi gah bəyin, gah mollanın, gah qaradavoyun, gah yasavulun qapazı altında qalacaqdır...\nBunu yazırdım ki, rəfiqlərimdən biri əhvalatdan xəbərdar olub mənə dedi ki, səhvin var. Erməni, gürcü və sairlərinin uşaq oxutmaları qanunluqdan keçib lap adət olub-dur! Mən buna razıyam. Onlar üçün uşaq oxutmaq bir adətdir. Sədi deyir ki:\nOdur ki, məsələn, biz gecələr yatmağ adət elədiyimizə görə yatmadığımız surətdə əhvalımız pərişan olur.\nRəfiqlərimizdən biri həmişə mənə deyir ki: qəzetə oxumaq mənim üçün tiryaki adət olubdur, odur ki, qəzetə olmayan günü başım ağrıyır.\nİndi qonşularımız üçün uşaq oxutmağın tiryaki adət olmağı nədəndir?\nElm və mərifətin mənfəətini dürüst anlamaqdan. Bir erməniyə deyəsən ki, uşağın oxut, çünki bu yaxşı şeydir. Bu ona bənzər ki, deyəsən ki, çörək ye, yoxsa ac qalarsan.\nAmma bizim müsəlmanların yüzdə doxsanı elm və mərifətin mənfəətini qanmır. Odur ki, iki məktəb açılanda görürsən biri boş qaldı. Elə bilirsən ki, daha uşaq yoxdur. Amma baxıb görürsən ki, küçələr uşaq ilə dolub aşıq-aşıq oynayırlar və valideynin təhti-tərbiyəsində öyrəndikləri lövün-lövün söyüşləri bir-birlərinə deyirlər.\nGedirsən atalarının yanına, əhval-pürsanlıqdan sonra soruşursan ki, nə üçün uşaqlarınızı məktəbə qoymursunuz? Onda da bu cürə cavablar gəlir:\n— Qorxuram oğlum babı ola! Kafir ola! Mürtədd ola!\n— Onu kim deyir?\n— Məsələn, Qubadakı lənkəranlı molla!\n— Aya, onun əlində bu sözlər üçün bir dəlil varmı?\n— Əlində dəlil yoxdur, amma, bir yekə çomaq var ki, hər kəs odan dəlil-filan istəsə, çomağı endirir təpəsinə.\nO biri böylə deyir:\n— Əşi, oğlum oxuyub mənə qızıl yumurta gətirməyəcək, ha!\nEir özgəsi deyir:\n— Vallah, allah insaf versin mənim atama, hərgah o məni oxutsa idi, indi mən bilirəm mən nə idim!\n— Çox əcəb, bəs nə üçün öz oğlunu oxutmursan?\n— Öz oğlum heç, öz oğlum dəlidir. Onu oxutsam da mənim kimi olmaz.\nKənd camaatı deyir:\n— Oğlum gedib məktəbdə oxusun, bəs danaları kim otarsın?\nBir fəqərəsi deyir:\n— Kasıbam, pulum yoxdur! Bir cürəsi deyir:\n— Oxumaq yaxşı şeydir, hərgah şəriət də öyrədilə.\n—Bax, ey camaat! Bunlar hamısı bəhanədir. Pulsuz məktəblərimiz var. Şəriətli—ruhani məktəblərimiz var. Hər bir şey amadədir. Aparın uşaqlarınızı oxudun! Məndən sizə əmanət, sonra peşimanlıq fayda verməz!\nSentyabr yaxınlaşır, məktəblərimiz açılacaqdır və hamısı ağzına qədər, şübhəsiz ki, dolmayacaqdır...\n1. Maariflənməyə çağıran «Xəbərdarlıq» sərlövhəli yazı «Tərəqqi» qəzetinin 1909-cu il 30 iyul tarixli 170-ci nömrəsinin 3-cü səhifəsində «Filankəs» təxəllüsü ilə dərc olunmuşdur.\n2. Martınov — o zaman Bakı şəhəri rəisi, yəni qradonaçalniki idi.\n3. Tərke-adət bemocəbe-mərəz-əst—farscadır, Sədidən götürülmüşdür, tərcüməsi: adəti tərk etmək xəstəlikdən qurtarmaq deməkdir.


Olanda olmayanda (2020-də instagram) 2020-də İnstagramda nə olacaq?\n2020-də İnstagramda nə olacaq?\n2020-də nə olacaq?\nProfillərin bağlanmasından, bloklanmasından və digər bu tip şeylərdən danışmayacağıq. Bu yazımda yaşadığımız günlərdə daha doğrusu bu 2020-ci ildə instagramda nə baş verdiyindən və nə baş verəcəyindən danışacam. Əvvəlki yazılarımdan kifayət qədər ötüb. Artıq 36 gündür ki, 2020-ni yaşayırıq. Aydın məsələdir ki, illər keçdikcə hər şey daha surətlə dəyişməyə başlayır. Bu surətli dəyişiklik sosial şəbəkələri də, bununla da rəqəmsal marketinqi də əhatə edir. İnstagram da bundan kənarda qalası deyil. Həm də 2020 bu sosial şəbəkə üçün fərqli bir il olacaq. 6 oktyabr 2010-da yaranıb instagram. Bu il yubiley ilidir. Bu on illik müddətdə sadə mübadilə alətindən nəhəng reklam platformasına çevrilib instagram. Ötən il instagram hamının diqqətini 2 məqam ilə çəkmişdir. Bunlardan biri əlavə edilmiş reallıq, digəri isə bəyənmə məsələsidir. İndi bəyənmədən danışacağıq. Gələcəkdə bu barədə də danışacağıq. İndi isə like…\nYazının bu yerində instagramdakı like funksiyasından yazmalıyam. Amma düşünürəm ki, ümumi danışaq. Like nədir sualına nə cavab verərdiniz? Deyə bilərsiniz ki, laykın da tərifi olur? Olur. Bir qədər izah versək həm xatırlatma olar həm də mövzuya daha rahat davam edə bilərik. Layk bildiyimiz şeyə bəzən “like option”, “like button” və ya “recommend button” da deyirlər. “Like”-sosial şəbəklər, bloqlar, internet-forumlar, saytlarda yayımlanan hər-hansı bir kontentə istifadəçilərin münasibət bildirmələri üçün işlədilən funksiyadır. Bunun sayəsində veb səhilərə sosiallaş bilər və ayrı-ayrı elementlər arasında əlaqə və bağ qurulur. Şərhlər, paylaşmalar, göndərmələr kimi “Like” da kontentə verilən bir reaksiyanı ifadə edir. İnstagramda da belədir. Ammm…\nlike nə deməkdir\n2020-də 2019-cu ildə olanlar davam edəcək. 2019 “Like”-ların görünməməsi təcrübəsi oldu İnstagramda. Əvvəlcə eksprement olaraq bəzi profillər üçün tətbiq edilməyə başladı. Daha sonra Kanadada və bir neçə ölkədə tətbiq edildi. Bunun məntiqi ondan ibarətdir ki, istifadəçi paylaşımı bəyənənlərin sayını bilmir. Lakin yalnız kimlərin bəyəndiyini görəcək.Bizdə isə bir qədər fərqlidir. Bəzi profillərdə laykların sayını görməmək mümkündür. Amma hələ tam çalışan vəziyyətdə deyil. Nümunə üçün aşağıdakı şəkilə diqqət yetirə bilərik:\nLike məsələsi zənnimcə qəpiyin bir üzüdür. Digər üzündə isə nə olacaq bunu gələcəkdə görəcəyik. Hələlik isə tətbiqə əsaslanan şəxsi qənaətimizlə kifayətlənirik. Çox güman ki, gələcək instagram daha çətin olacaq. Söhbət pul xərcləməkdən getmir. Orqaniklik və ödənişlilik müqayisəsi aparmıram. Onsuz da bütün bu dəyişikliklərin yekun nəticəsi ödəniş məsələsinə gəlir. Amma dəyişiklik daha da daimi olur. Bu bir reklam platforması olan instagrama da təsir edir. Hərçənd ki, şəkil və video paylaşımı üçün sosial şəbəkədir instagram. Həm də, rəqəmsal reklam platformasıdır. Layksızlıq situasiyasını bir qədər təsəvvür edib düşünək. Əgər paylaşımlar bəyənilməsə nə baş verəcək. Təsəvvür edin şirkətlərin instagram hesabları və bəyənmə ümumiyyətlə yoxdur. O zaman şirkətlər postun saxlanılmasına, kommentlərə, postun göndərilməsinə yönəlik olacaqlar. Bu məqsədlə müxtəlif aktivliklər edəcəklər.\nHeç şübhəsiz ki, bu da həm orqanikliyi artıracaq həm də ödənişli kontentlərin təşviqinə səbəb olacaq. Nəticədə instagram orqanikliyi artırmaq adı ilə şirkətləri daha çox reklama pul xərcləməyə yönəldəcək. Amma düzgün xərcləyənlər uğurlu olacaq. Bu isə analizdən, təhlildən və fərqli yanaşmalardan asılıdır. Çalışıb 2020-də İnstagramda olacaqlar instagram barədə düşüncələri sizinlə bölüşdüm. Ümid edirəm ki, faydalı olar.


BMT-dəki görüşdən sonra Rusiyanın Suriyada hava zərbələrinə başlaması: ABŞ-Rusiya qarşıdurması pik həddə | Newtimes.az – Analitik-informasiya portalı\nBMT-dəki görüşdən sonra Rusiyanın Suriyada hava zərbələrinə başlaması: ABŞ-Rusiya qarşıdurması pik həddə\nBirləşmiş Millətlər Təşkilatının Baş Assambleyasının bu günlərdə keçirilən 70-ci sessiyasında ən çox maraq doğuran məqamlardan biri ABŞ və Rusiya prezidentlərinin son 2 ildə ilk dəfə baş tutan görüşü və sessiyanın ümumi müzakirələrindəki çıxışları oldu.\nİki ölkə münasibətlərinin son illərdə daha da gərginləşməsi, Ukrayna və Suriyadakı proseslərlə əlaqədar maraqların və mövqelərin bir-birinə zidd, barışmaz xarakter alması, ABŞ-ın rəhbərliyi ilə bir sıra dövlətlərin Rusiyaya qarşı iqtisadi və siyasi sanksiyalar tətbiq etməsi bir çox ekspertlər tərəfindən "Soyuq müharibə"nin yenidən başlanması kimi qiymətləndirilir.\nQarşılıqlı ittihamlar, sərt tənqidlər\nGörüşdən əvvəl ABŞ prezidenti Barak Obama çıxışında "nadinc" Rusiyanı özünün ənənəvi düşmənləri sırasında göstərib, öz ölkəsini və müttəfiqlərini, zərurət yaranarsa, hərbi yolla qorumaqdan çəkinməyəcəyini bildirib (bax: Remarks by President Obama to the United Nations General Assembly / "www.whitehouse.gov", 28 sentyabr 2015). Obama Rusiyanın Ukrayna siyasətini və Krımı işğalını geniş tənqid edərək, bunu ölkənin suverenliyinin və ərazi bütövlüyünün pozulması adlandırıb, Rusiyaya qarşı sanksiyaların tətbiq olunmasına bir daha haqq qazandırıb.\nPutin isə çıxışında növbəti dəfə beynəlxalq münasibətlər sistemindəki ədalətsizliklərdən bəhs edib. Onun sözlərinə görə, BMT məsələlərin birgə həllinə çalışılması məqsədilə yaradılsa da, "Soyuq müharibə"nin başa çatmasından sonra dünyada dominantlığa yiyələnənlər BMT ilə hesablaşmaq istəmir, təşkilatı məqsədə çatmağa maneçilik törədən, "əl-ayağa dolaşan" qurum kimi görürlər (bax: Полный текст и видео выступления Владимира Путина на Генеральной Ассамблее ООН / "Russia Today", 28 sentyabr 2015). Putinin sözlərinə görə, Rusiya BMT-də islahatların aparılmasına, onun fəaliyyətinin yeni dövrün reallıqlarına uyğunlaşdırılmasına qarşı deyil, lakin qurumun nüfuzunu və legitimliyini şübhə altına almaq cəhdlərini qəbul etmir. Əks təqdirdə, beynəlxalq münasibətlərin strukturu dağılacaq, hər şey gücə tabe olacaq, bir çox dövlətlər suverenliyini itirəcək.\nMəlumdur ki, istər Qərbin, istərsə də Rusiyanın müəyyən beynəlxalq məsələlərə yanaşmasında beynəlxalq hüququ diqqətdən kənarda qoyması, imperialist maraqlardan çıxış etməsi, hətta BMT-nın qərar və qətnamələrinin yerinə yetirilməsinə təşəbbüs göstərməməsi özünü büruzə verir. Bununla belə, Qərbin aşkar hədəfinə çevrilən, əsas ümid yeri olan Çindən lazımi səviyyədə dəstək görməyən, postsovet məkanındakı, eləcə də Yaxın Şərqdəki bir çox dayaq nöqtələrindən məhrum olan rəsmi Moskva BMT Təhlükəsizlik Şurası çərçivəsində, formal olsa da, dünyadakı 5 əsas gücdən biri kimi qalmaq, qlobal əhəmiyyət daşıyan məsələlərlə bağlı qərarların verilməsi zamanı ən azından "veto" hüququndan istifadə etmək səlahiyyətini itirmək istəmir. BMT-nin fəaliyyətinin əhəmiyyətsizləşməsi Rusiyanın da beynəlxalq təsir imkanlarının xeyli dərəcədə məhdudlaşması deməkdir.\nBir inkişaf modelinin bütün ölkələrdə zorla tətbiqinin düzgün olmadığını deyən Putin beynəlxalq ictimaiyyəti vaxtilə başqa ölkələrə sosial eksperimentlər və dəyişikliklər ixrac etməyə çalışan keçmiş SSRİ-nin uğursuz təcrübəsindən dərs götürməyə çağırıb. Rusiya prezidenti ad çəkmədən ABŞ-ın Yaxın Şərq və Şimali Afrikaya "demokratik" inqilablar ixrac etmək siyasətinin ağır fəsadlarına işarə edərək, bütün bunları "özünün müstəsnalığına və cəzasızlığına arxayınlıqdan irəli gələn siyasətdən imtina edilməməsi"nin nəticəsi kimi qiymətləndirib. Putin, faktiki olaraq, Qərbi terrorçuların silahlandırılmasına, maliyyələşdirilməsinə, silah qaçaqmalçılığına, narkobiznesə, qeyri-qanuni neft satışına göz yummaqda ittiham edib. O, açıq şəkildə bildirib ki, Suriyada prezident Bəşər Əsədin hökumət qüvvələrindən və kürd hərbi birləşmələrindən başqa, İŞİD və digər terrorçu təşkilatlara qarşı həqiqi mübarizə aparan yoxdur. Rusiya prezidenti terrorizmə qarşı real mübarizə aparacaq yeni geniş beynəlxalq koalisiyanın yaradılmasını təklif edib.\nABŞ və Rusiya prezidentlərinin görüşü: müəmmalı nəticə\nBMT-dəki çıxışlarının ardınca bir araya gələn ABŞ və Rusiya prezidentlərinin bağlı qapılar arxasında keçən görüşündən sonra zalı ilk tərk edən Obama görüşlə bağlı heç bir şərh verməyib. Putin isə danışıqları "çox faydalı və açıq" adlandırıb. Rusiya prezidenti ABŞ-Rusiya münasibətlərinin kifayət qədər aşağı səviyyədə olduğunu etiraf edib. Qərb dövlətləri koalisiyasının Suriya ərazisində İŞİD-ə qarşı zərbələrinə Rusiyanın da qoşulmasının mümkünlüyünə gəlincə, Putin bunun yalnız beynəlxalq hüquq çərçivəsində mümkün olduğunu deyib. Burada "beynəlxalq hüquq" dedikdə, o, BMT Təhlükəsizlik Şurasının müvafiq qərarını və Suriya prezidenti Bəşər Əsədin razılığını nəzərdə tutur (bax: Прорыва не случилось. О чем договорились Путин и Обама на встрече за закрытыми дверями / "Gazeta.ru", 29 sentyabr 2015).\nJurnalistlərə müsahibəsində Rusiya prezidenti ölkəsinin İŞİD-ə qarşı quru əməliyyatları aparmaq niyyətində olmadığını qətiyyətlə bildirərək, terrorçu təşkilatla mübarizə aparan qüvvələrə, yəni Əsəd ordusuna və kürdlərə yardım göstərilməsinə tərəfdar olduğunu bildirib. Bununla belə, yanaşmalarda ziddiyyətlər də davam edir. Məsələn, ən azından Əsədin taleyi ilə bağlı rəsmi Vaşinqtonun yanaşmasına görə, bölgədə vəziyyəti Əsəd hökuməti gərginləşdirib və İŞİD-ə qarşı mübarizənin uğurla aparılması üçün Suriyada yeni prezident olmalıdır. Kreml isə hesab edir ki, Suriyanın və bölgənin sabit gələcəyi üçün Əsədin prezidentliyi ən optimal variantdır.\nRusiyadan riskli gediş: Suriyanın bombalanması\nABŞ və Rusiya prezidentlərinin görüşündən cəmi 2 gün sonra Rusiyanın Suriyanın Homs əyalətinə hava zərbələri endirməyə başlaması bütün dünyada şok effekti yaradıb. Rusiya tərəfi əməliyyatları Suriya prezidenti Bəşər Əsədin müraciəti əsasında, beynəlxalq hüquqa əsasən yerinə yetirdiyini, zərbələrin İŞİD terrorçu təşkilatına qarşı yönəldiyini açıqlayıb.\nHava zərbələrinin başlamasından dərhal sonra mətbuat konfransı keçirən ABŞ müdafiə naziri Eşton Karter Rusiyanın ölkəsini keçirəcəyi əməliyyatlar barədə sadəcə 1 saat öncədən məlumatlandırdığını, lakin zərbələrin endiriləcəyi məkan barədə məlumat vermədiyini bildirib. Karter Rusiyanın hərbi müdaxiləsinin Suriyada illərlə davam edən münaqişəni daha da alovlandıracağını və uğursuzluqla nəticələnəcəyini deyib.\nABŞ rəsmisinin sözlərinə görə, zərbələrin coğrafiyası İŞİD-in yox, Əsədə qarşı döyüşən digər müxaliflərin və ekstremist təşkilatların nəzarətində olan əraziləri əhatə edir. Bu sözlərlə ABŞ tərəfi Rusiyanın əsas məqsədinin İŞİD-lə mübarizə deyil, Əsəd hakimiyyətinin qorunması olduğunu əsaslandırmağa çalışır.\nRusiyanın sözügedən əməliyyatları 1979-cu il Əfqanıstan kampaniyasından sonra postsovet məkanından kənarda həyata keçirdiyi ilk hərbi müdaxilə hesab olunur. Suriyaya müdaxilə, faktiki olaraq, Rusiya hərbi təyyarələrinin bölgədə İŞİD-ə qarşı havadan hücumlar təşkil edən ABŞ qırıcıları ilə qarşı-qarşıya gəlmək ehtimalını yaradıb. Mövcud vəziyyətlə əlaqədar ABŞ və Rusiya təcili surətdə danışıqlar aparmaq qərarına gəliblər.\nHəm ABŞ-ın, həm də Rusiyanın Suriyada qarşı-qarşıya duran qüvvələrin tərəfində müharibəyə qatılması XX əsrdə – "Soyuq müharibə" dövründə ABŞ və SSRİ-nin Koreya yarımadasında, Vyetnamda və Əfqanıstanda bir-birinə qarşı apardıqları lokal müharibələrə bənzər bir münaqişənin yaranması təhlükəsini ortaya çıxarıb. Tarixi təcrübə göstərir ki, bu müharibələr, ilk növbədə, bölgə xalqlarının kütləvi qırğınları və geniş ərazilərin xarabalığa çevrilməsi ilə nəticələnir. Suriya və bütövlükdə Yaxın Şərqdə gedən proseslərə hazırda bir neçə regional və qlobal aktorun müdaxilə etdiyini nəzərə aldıqda, vaxtında qabaqlayıcı tədbirlər görülməzsə, münaqişənin lokal səviyyədən çıxaraq bütün regionu əhatə edən fəlakətə çevrilməsi qaçılmaz ola bilər.


Biz haqq yolundayıq\nMüstəqil Azərbaycan Respublikasının vətəndaşları hazırda tarixi günlər yaşayır. Əzəli Azərbaycan torpağı olan Qarabağın erməni işğalçılarından azad olunması uğrunda şanlı ordumuzun apardığı mübarizə və qələbələri hamımızı ürəkdən sevindirir. Qəhrəman ordumuzun qələbələri ilk növbədə Azərbaycan Respublikasının Prezidenti, Ali Baş komandan cənab İlham Əliyevin polad iradəsinin, möhkəm qətiyyət və cəsarətinin, məqsədyönlü siyasətinin və yüksək peşəkarlıqla apardığı diplomatiyasının nəticəsində baş tutur.\nCənab İlham Əliyevin qeyd etdiyi kimi, biz haqq yolundayıq və Qarabağ torpağının erməni işğalçılarından azad edilməsi, haqqın, ədalətin böyük zəfəri və təntənəsidir. Bu günlər bütün Azərbaycan vətəndaşları: kiçiyindən tutmuş böyüyünə, cavanından tutmuş qocasına qədər hamı sonsuz sevinc içindədir, böyük qürur hissləri keçirir. Xalqımız çoxdan bu günlərin həsrətində idi. Ulu Yaradana şükürlər olsun ki, gözlədiyimiz gün gəlib çatdı və biz ən böyük arzumuza qovuşmağın yaxınlığında, astanasındayıq. Yaşadığımız bu tarixi günlərdə Qarabağ uğrunda gedən döyüşlərin şanlı ordumuzun tam qələbəsi ilə başa çatması üçün hər kəs, bütün Azərbaycan vətəndaşları əlindən gələni etməlidir. İndi hər kəs, o cümlədən, ziyalılar bu haqq savaşının tezliklə və tam zəfərlə başa çatması üçün üzərinə düşən vəzifəni layiqincə yerinə yetirməlidir. Qarabağ uğrundakı haqq savaşının tezliklə tam qələbə ilə başa çatması üşün hər kəs bacardığını etməli, ölkə Prezidentinin ətrafında sıx birləşməli və qəhrəman ordumuza hərtərəfli dəstək verməlidir. Bu, hər bir Azərbaycan vətəndaşının müqəddəs borcu olmalıdır.\nAMEA Nəsimi adına Dilçilik İnstitutunun direktoru


Saçlarınız üçün bitki tərkibli yağlar » Qadınla.Com - Qadınlar Birİncidir!\nSaçlara qulluqda artıq kosmetik vasitələrdən çox təbii vasitələrə üstünlük verilir. Budur, saçlarına parlaqlıq qazandıracaq və daha sağlam edəcək təbii qulluq vasitələri ilə tanış ol.\nƏn məşhur olanı ilə başlayaq: Arqan yağı! Tərkibindəki A və B vitamini sayəsində saçlarınız daha parlaq və yumşaq olacaq. Hamam girməmişdən öncə yağı bir az isidin və saçlarınızın dibinə masajla yedirin. Daha sonra streç ilə başınızı örtün və 1 saat saxlayın.\nSaç tökülməsinə qarşı: Bibəriyyə yağı! Bibəriyyə yağının tərkibindəki rosamarin asiti sayəsində saçlar həcmlənir və güclənir. Saç tökülməsi və saç qırılmaları zamanı çox təsirlidir. Pambıq vasitəsilə saç diblərinizə sürtə bilərsiniz.\nDaha çox təmizlik üçün: Ardıc yağı! 10 damcı ardıc yağını, 5-6 damcı bibəriyyə yağını və 3 yemək qaşığı zeytun yağı ilə qarışdırın. Saç dərinizə sürtün və başınızı dəsmal ilə örtüb 2 saata yaxın saxlayın.\nKəpəyə qarşı: Şam ağacı yağı! Saçları qidalandırılması ilə bərabər saç diblərində olan mikroorqanizmin yaranmasına da mane olur. 250 ml-lik şampunun içinə 10 - 15 damcı yağ əlavə edin.\nSaçların uzanması üçün: Sarımsaq yağı! Tərkibindəki təbii antibiotik nisbəti saçların uzanmasına təsir edən ən yaxşı yağdır.\nParlaq olması üçün: Kəklikotu yağı! Qan dövranına yaxşı təsir edir, parlaqlığının artmasına və daha həcmli olmasına kömək olur.\nDaha faydalı üsul: Hindqozu (kokos) yağı: Boyanmış saçların təkrar canlanması üçün çox faydalıdır. Həmçinin saç tökülməsinin qarşısını alır. Şampunuzun tərkibinə əlavə edə bilərsiniz və hamamda başınıza yumadan öncə sürtə bilərsiniz.\nVitamin üçün: Avokada yağı! Saçlarınızın daha parlaq olmasını və sağlam şəkildə uzanmasını istəyirsinizsə, başınızı yumadan öncə başınızda 15-30 dəqiqə saxlayın.


TAP yeni təchizat müqaviləsi ilə bağlı tender elan edib - Eunews\n13 Dekabr 2014 | 12:28\nTrans-Adriatik Boru Kəməri (TAP) yeni təchizat müqaviləsi üçün tender elan edib. Budəfəki tender iki qaz-kompressor stansiyasında quraşdırılması nəzərdə tutulan 6 qaz turbin turbo kompressorları ilə bağlıdır. Tender iki hissədən ibarət olacaq və müvafiq olaraq hər biri Yunanıstan və Albaniya ərazisindəki təchizatlarla əlaqəlidir.\nMüqavilənin həcminə 15 Meqa Vattlıq 6 qaz turbin turbo kompressorun çatdırılması və quraşdırılmasını prosesləri daxildir. Qaz kompressor stansiyalarının tachizatı 25 noyabr, 2014-cü il tarixli müqavilənin tərkib hissələri idi.\nTAP-ın təchizat məsələləri üzrə direktoru Knut Şteynar Kvindesland “Qaz turbin turbo kompressorları boru kəmərinin tikilməsi prosesində çox önəmli məsələlərdəndir. Tender zamanı podratçılar üçün yüksək səviyyəli standartlar müəyyənləşib. Yalnız SƏTƏM qaydalarına uyğun şəkildə fəaliyyət göstərən və TAP standartlarına uyğun olan podratçılar seçim prosesində iştirak edəcəklər”, - deyə bildirib.\nTAP “Şahdəniz” yatağının 2-ci fazasından Azərbaycandan Avropaya təbii qazın nəqli üçün inşa edilməsi nəzərdə tutulan 870 kilometrlik boru xəttidir. TANAP boru kəmərinin davamı olaraq, Türkiyə-Yunanıstan sərhəddinin Kipoi məntəsindən başlayaraq, Yunanıstan, Albaniya və Adriatik dənizi boyunca uzanan TAP boru kəməri sonunda İtaliyanın cənub sərhədlərinə çatacaq.\nTAP boru kəməri öz marşrutu boyunca iqtisadi inkişaf və iş yerlərinin yaradılmasına təkan verəcək. Bu, heç bir qrant və ya subsidiyalardan asılı olmayan, eləcə də birbaça xarici investisiyaların hesabına maliyyələşən layihədir. Qazın ilkin satışı 2018-ci ildə Gürcüstan və Türkiyəyə nəzərdə tutulub. Bu prosesdən bir il sonra təbii qazın Avropaya satışı mümkün olacaq.\nTAP səhmdarları BP (20%), ARDNŞ (20%), “Statoil” (20%), “Fluxys” (16%), “Total” (10%), E.ON (9%) və “Axpo” (5%) şirkətləridir.\nTAP boru kəmərləri çəkilişi üçün tender elan edir\nMüqaviləyə Kavala, Yunanıstanda Tessaloniki və Albaniyada Durres bölgələrində sözügedən ehtiyat materiallarının quraşdırılması daxildir.\nAİ toplantısı "Cənub Axını"nın yasına çevrildi\nDekabrın 9-da 7 ölkənin energetika naziri Aİ-nin enerji məsələləri üzrə komissarı Maroş Şefçoviçin iştirakı ilə Brüsseldə danışıqlar aparıblar.\nCənub Qaz Dəhlizi Azərbaycan nümayəndələrinin iştirakı ilə Brüsseldə müzakirə olundu\nCənub Qaz Dəhlizinin Avropanın enerji təhlükəsizliyindəki rolu müzakirə mövzusu oldu\nYunanıstan TAP üçün lisenziya verib\nYunanıstanın energetika üzrə tənzimləyici orqanı (RAE) Trans-Adriatik boru kəməri AG (TAP) üçün müstəqil təbii qaz sistemi üzrə lisenziya (İNGS) verib.


Trampın yeni hərbi strategiyası: İran Yaxın Şərqdən çıxarılmalıdır! » Ovqat.com\nÖtən gün Türkiyə, Rusiya, İran prezidentlərinin Tehranda keçirilən sammitindən sonra ABŞ prezidenti Donald Tramp müddətsiz olaraq Suriyada qalmağa razı salınıb.\nOvqat.com xəbər verir ki, bu iddia ABŞ mətbuatında irəli sürülüb.\n“Vaşinqton Post” qəzeti Amerika Dövlət Departamenti rəsmilərinə istinadən xəbər verir ki, ABŞ-ın Suriyadakı yeni hədəfi İranın bölgədəki hərbi varlığına son qoymaqdır. Məlumata görə, Trampın razılığı ilə ABŞ əsgərləri İran ordu birləşmələri Suriyadan çıxarılana qədər bölgədə qalacaqlar.\nQeyd edək ki, ABŞ prezidenti çıxışlarında dəfələrlə Suriyadakı hərbi qüvvələrini çıxaracağını elan etmişdi. Yeni hərbi strategiya isə Suriya və Yaxın Şərqdə İran-ABŞ rəqabətinin hələ uzun müddət davam edəcəyi və getdikcə gərginləşəcəyi anlamına gəlir.\nİrana qarşı yeni sanksiyaların tətbiq olunduğu indiki mərhələdə ABŞ-ın Yaxın Şərq strategiyasını dəyişməsi əslində başa düşüləndir. Öz məşhur “şiə hilalı” strategiyası ilə Yaxın Şərqdə möhkəmlənən İran ərəb ölkələri ilə yanaşı, ABŞ-ın regiondakı strateji müttəfiqi İsrailin də maraqlarını təhdid edir. Faktiki olaraq İraq, Suriya, Livana nəzarət etməklə İran hərbi qüvvələrini İsrailin sərhədlərinə qədər yaxınlaşdırıb. Bu isə gözlənilən hərbi qarşıdurmada böyük avantaj deməkdir. Nədən ki, indiki mövqeyi ilə İran İsrailə burnunun ucu qədər yaxın, İsrail isə İrandan 1000 km-lərlə uzaq məsafədədir. Sözügedən hərbi-coğrafi üstünlüyü ortadan qaldırmaq üçün İranın “öz qınına çəkilməsi” tələb olunur.\nAna səhifəyə qayıt Baxış: 383 Tarix: 8-09-2018, 11:55\nİsrail mətbuatı açıq şəkildə bəyan etdi: "Rusiya ilə Türkiyənin yaxınlaşması ABŞ-ın Yaxın Şərqdən qovulması deməkdir"\nABŞ-İran "müharibəsi" başlayır: Gözlənilən embarqoya start verildi\nKİV:"İran Dəməşq yaxınlığında yeni raket bazası yerləşdirib"